sagorsarker/bangla-wikipedia huggingface dataset:
কালবেলা (চলচ্চিত্র)

কালবেলা হল গৌতম ঘোষ পরিচালিত ২০০৯ সালের বাংলা ভাষার ভারতীয় চলচ্চিত্র। এতে শ্রেষ্ঠাংশে অভিনয় করেন পরমব্রত চট্টোপাধ্যায়, পাওলি দাম, সন্তু মুখোপাধ্যায়, সুনীল মুখোপাধ্যায়, সৌমিত্র চট্টোপাধ্যায়। নকশাল আন্দোলনের পটভূমিতে রচিত সমরেশ মজুমদার-এর কালবেলা উপন্যাসের উপর ভিত্তি করে চলচ্চিত্রটি বানানো হয়েছে।
বিপ্লবী ছাত্র মৈত্রী

বিপ্লবী ছাত্র মৈত্রী বাংলাদেশের ছাত্র রাজনীতিতে একটি প্রগতিশীল বামপন্থী ছাত্র সংগঠন। এটি মার্কসবাদী-লেনিনবাদী ধারার একটি ছাত্র গণসংগঠন। যারা বাংলাদেশে একমুখী-বিজ্ঞানভিত্তিক জনগণতান্ত্রিক শিক্ষাব্যবস্থা প্রতিষ্ঠার জন্য লড়াই করছে।
'বিপ্লবী ছাত্র মৈত্রী' একটি স্বাধীন স্বতন্ত্র ছাত্র সংগঠন। ১৯৮০ সালের ৬ ডিসেম্বর ঢাকা বিশ্ববিদ্যালয়ের বটতলায় জাতীয় ছাত্র আন্দোলন, পূর্ব বাংলা ছাত্র ইউনিয়ন, জাতীয় ছাত্রদলের দুটি কেন্দ্রের সমন্বয়ে প্রতিষ্ঠিত হয় 'বিপ্লবী ছাত্র মৈত্রী'।
সংগঠনের জন্মলগ্নেই ঘোষিত হয়েছিল যে, সংগঠনটি বাম প্রগতিশীল ছাত্র রাজনীতির অঙ্গনে এই বিপ্লবী ঐক্যের প্রক্রিয়াকে ত্বরান্বিত করবে। ছাত্র সমাজকে তাদের গণতান্ত্রিক শিক্ষার দাবি ও অধিকার আদায়ের জন্য সমাজ পরিবর্তনের লড়াইয়ে সামিল হতে হবে। এরশাদীয় সামরিক শাসনবিরোধী আন্দোলনের শুরু থেকেই 'বিপ্লবী ছাত্র মৈত্রী' আপোষহীন ও লড়াকু সংগঠন হিসেবে পরিচিতি পায়। 
স্বৈরশাসক এরশাদ ক্ষমতা গ্রহণের সাথে সাথেই যখন সকল রাজনৈতিক দল এবং ছাত্র সংগঠন নিজেদের করণীয় নির্ধারণে কালক্ষেপণ করছিলো তখন বিপ্লবী ছাত্র মৈত্রী ঢাকা বিশ্ববিদ্যালয়ে এরশাদের বিরুদ্ধে দেশের প্রথম বিক্ষোভ মিছিল করে। 
স্বৈরাচারী এরশাদ সরকারের বিরুদ্ধে পোস্টার লাগাতে গিয়ে প্রথম গ্রেপ্তার হন বিপ্লবী ছাত্রমৈত্রীর তিনজন কর্মী। যা ছিলো এরশাদ বিরোধী আন্দোলনের প্রথম গ্রেফতার।
শ্রমজীবী জনতার সাথে একাত্ম হও!
সংগঠনটির কেন্দ্রীয় কার্যালয় রাজধানী ঢাকার কাটাবনের সাহেরা ট্রপিক্যাল সেন্টারে। 
'বিপ্লবী ছাত্র মৈত্রী'র ১৬তম জাতীয় কাউন্সিলের মাধ্যমে ঘোষিত কেন্দ্রীয় কমিটির সভাপতি দিলীপ রায়, সাধারণ সম্পাদক জাবির আহমেদ জুবেল এবং সাংগঠনিক সম্পাদক শাকিল হোসেন সহ ১৭ সদস্য বিশিষ্ট কমিটি গঠন করা হয়।
প্রগতিশীল ছাত্র জোট

প্রগতিশীল ছাত্র জোট বাংলাদেশের ৪টি বিপ্লবী, বামপন্থী ছাত্র সংগঠনের সমন্বয়ে গঠিত জোট। এই জোট বাংলাদেশে ছাত্রদের ও শিক্ষার বিভিন্ন অধিকার, প্রচলিত শিক্ষা ব্যবস্থার বদলে গণমুখী শিক্ষা ব্যবস্থা প্রবর্তন, জাতীয় সম্পদ রক্ষার ও মেহনতি গণমানুষের অধিকার আদায়ের আন্দোলনে জড়িত। বর্তমানে প্রগতিশীল ছাত্রজোটের বর্তমান সমন্বয়ক হিসেবে বর্তমান দায়িত্ব পালন করছেন বাংলাদেশ ছাত্র ইউনিয়নের কেন্দ্রীয় সমন্বয়ক ফয়েজ উল্লাহ।
উলভারিন

উলভারিন মার্ভেল কমিক্স কর্তৃক প্রকাশিত কমিক বইয়ের একটি কাল্পনিক সুপারহিরো চরিত্র। জন্ম জেমস হাওলেট নামে হলেও, সাধারণত লোগান নামেই পরিচিত। উলভারিন একজন মিউট্যান্ট যার মধ্যে রয়েছে পশুসুলভ অনুভূতি, উন্নত শারীরিক ক্ষমতা এবং নিরাময় ফ্যাক্টর। এই নিরাময় ফ্যাক্টরের মাধ্যমে তিনি খুব দ্রুত যেকোন ধরনের ক্ষত, রোগ বা বিষক্রিয়া থেকে আরোগ্য লাভ করতে পারেন। এছাড়া এই ফ্যাক্টর তার বার্ধক্যগ্রস্ত হওয়ার প্রক্রিয়াকেও মন্থর করে দেয়, যার ফলে তিনি একজন স্বাভাবিক মানুষের জীবদ্দশা অতিক্রমের পরেও বেঁচে থাকতে পারেন।
চাচা চৌধুরী

চাচা চৌধুরী অথবা চাঁচাঁ চৌধুরী হল ভারতের ডায়মন্ড কমিক্স কর্তৃক প্রকাশিত একটি বহুল জনপ্রিয় কার্টুন কমিক বই, যার নির্মাতা হলেন কার্টুনিস্ট প্রাণ। কমিক্সের মূল চরিত্র "চাঁচাঁ চৌধুরী" নামে এক প্রবীণ ব্যক্তি যিনি তার প্রখর ও ক্ষুরধার তীক্ষ্ণ বুদ্ধিমত্তার দ্বারা বিভিন্ন সমস্যার সমাধান করেন। সাথে আছে তার সঙ্গী সাবু, ১২ ফুট লম্বা এক বলশালী যুবক, তার সহধর্মিনী, তার ভাই চাজ্জু চৌধুরী, কুকুর রকেট, শত্রু গব্বর সিং এবং আরও অনেকে। এছাড়াও ডায়মন্ড কমিকসের আরো দুটি চরিত্র বিল্লু ও পিংকির সাথেও দেখা যায় তাকে। ইংরেজি, হিন্দি এবং বাংলা সহ ভারতের দশটি ভাষায় প্রকাশিত এ কমিকসটি বিশ্বব্যাপী এ পর্যন্ত প্রায় এক কোটি কপি বিক্রীত হয়েছে।
আনিসা মুহাম্মদ

আনিসা মুহাম্মদ হলেন একজন ক্রিকেটার যিনি বর্তমানে ত্রিনিদাদ এন্ড টোবাগো নারী ক্রিকেট দলের হয়ে প্রথম শ্রেণীর ক্রিকেট এবং ওয়েস্ট ইন্ডিজ মহিলা ক্রিকেট দল দলের হয়ে আন্তর্জাতিক ক্রিকেট খেলছেন।
মুহাম্মদ নারী ক্রিকেট রেকর্ডের পরিসংখ্যান নিম্নে তুলে ধরা হল:
তিস্তা বাঁধ

তিস্তা বাঁধ স্থাপিত হয়েছে ১৯৯৮ খ্রিষ্টাব্দে তিস্তা নদীর বাংলাদেশ অংশে। লালমনিরহাট জেলার হাতীবান্ধা উপজেলার গাডিমারী ইউনিয়নের দোয়ানী গ্রামে ১৯৭৯ খ্রিষ্টাব্দে এই বাঁধ নির্মাণ কার্যক্রম শুরু হয়। ১৯৯০-এ মূল বাঁধ নির্মাণ কার্যক্রম শেষ হয়, অন্যান্য কাজ বাকী থাকে। ৬১৫ দশমিক ২৪ মিটার দীর্ঘ এই বাধেঁর উদ্দেশ্য ছিল ৬ লাখ কিউসেক পরিমাণ পানি শুষ্ক মৌসুমে সেচের জন্য বিভিন্নখাতে প্রবাহিত করা। ৭টি জেলার ৩৫টি উপজেলার ১৩ লাখ ৩৫ হাজার একর জমি সেচের আওতায় এনে ফসল ফলানের লক্ষ্যে ১৯৫৩ খ্রিষ্টাব্দে তৎকালীন পাকিস্তান সরকার বৃহৎ তিস্তা প্রকল্পের আওতায় তিস্তা বাঁধ নির্মাণের সূত্রপাত করে।
কালবেলা (উপন্যাস)

কালবেলা ভারতীয় কথাসাহিত্যিক সমরেশ মজুমদার লিখিত একটি উপন্যাস যা ১৯৮১-৮২ খ্রিস্টাব্দে দেশ পত্রিকায় প্রথম ধারাবাহিকভাবে প্রকাশিত হয়। ১৯৮৪ খ্রিস্টাব্দে এ উপন্যাসের জন্য লেখক বিখ্যাত আকাদেমি পুরস্কার লাভ করেন। লেখকের ব্যক্তি অভিজ্ঞতার আলোকেই উপন্যাসের প্রেক্ষাপট নির্মিত।
এই উপন্যাসটি একটি গল্পত্রয়ীর অংশ; এ ত্রয়ীর অন্য দুটি উপন্যাসের নাম উত্তরাধিকার এবং কালপুরুষ। গল্পত্রয়ীর কেন্দ্রীয় চরিত্র হলো যুবক অনিমেষ যে ১৯৭০-এ প্রথমার্দ্ধে নকশালবাড়ি আন্দোলনে জড়িয়ে পড়ে এবং পুলিশের হাতে ধরা পড়ে নির্যাতিত হয়। অমানুষিক নির্যাতন তাকে শারীরিকভাবে পঙ্গু করে দেয়। অনিমেষের জীবনের চড়াই-উৎরাই, উত্থান-পতনের কাহিনী ঘিরে তৎকালীন পশ্চিমবঙ্গের রাজনৈতিক এবং সামাজিক চিত্রের একটি নিখুঁত চিত্র এই উপন্যাসচক্রে প্রতিফলিত হয়েছে।
গৌতম ঘোষের পরিচালনায় "কালবেলা" চলচ্চিত্র নির্মিত হয়। পরবর্তীতে দশ-পর্বের ধারাবাহিক নির্মাণ করা হয় দূরদর্শনের জন্য।
সাংহাই টাওয়ার

সাংহাই টাওয়ার () লুজিয়াজুই, পুডং, সাংহাইয়ে একটি অসাধারণ আকাশচুম্বী ভবন। জেন্সেলের কর্তৃক নকশাকৃত এটা পুডং এর তিনটি সন্নিহিত অসাধারণ ভবনের মধ্যে তাদের দলের সবচেয়ে লম্বা ভবন; অন্য দুটি হচ্ছে জিন মাও টাওয়ার এবং সাংহাই ওয়ার্ল্ড ফাইনেন্সিয়াল সেন্টার। টাওয়ারটির নির্মাণ কাজ ২০০৮ সালের নভেম্বর থেকে শুরু হয়। ভবনটির উচ্চতা প্রায় ৬৩২ মিটার (২,০৭৩ ফুট) দাঁড়িয়েছে এবং মাটির নিচের ২ তলা মোট ১৩০ তলা। এটি ২০১৫ সালে জনসাধারণের জন্য খুলে দেওয়া হয়।
সাংহাই টাওয়ারটিতে আমেরিকান স্থাপত্য জেন্সেলের কর্তৃক পরিকল্পিত ছিল; সঙ্গে নকশা দলে নেতৃৃত্ব দিয়েছিলেন আমেরিকান শিক্ষিত চীনা স্থপতি জুন জিয়া।
ইন্টারন্যাশনাল কমার্স সেন্টার

দ্যা ইন্টারন্যাশনাল কমার্স সেন্টার () (সংক্ষেপে আইসিসি টাওয়ার) হল একটি ১১৮-তলা বিশিষ্ট ওয়েস্ট কউলুন, হংকং-এ অবস্থিত ২০১০ সাল সম্পূর্ণকৃত বাণিজ্যিক আকাশচুম্বী ভবন। এটি কউলুন স্টেশনেরে উপরে নির্মিত ইউনিয়ন স্কয়ার প্রকল্পের একটি অংশ। ২০১৩ সালের হিসাবে, এটি উচ্চতা অনুসারে বিশ্বের সপ্তম সর্বোচ্চ ভবন, মেঝের সংখ্যা অনুসারে বিশ্বের তৃতীয় সর্বোচ্চ ভবন এবং এছাড়াও এটি হংকং এর সবচেয়ে উচ্চতম ভবন।
এমটিআর কর্পোরেশন লিমিটেড এবং সান হুয়াং কাই প্রোপার্টি যথাক্রমে হংকং এর মেট্রো অপারেটর ও বৃহত্তম সম্পত্তি বিকাশকারী এই আকাশচুম্বী ভবনের উন্নয়নের জন্য দায়িত্ব নেন।
ইউনিয়ন স্কয়ার ধাপ ৭ হিসাবে উন্নয়নে পরিচিত, এটির বর্তমান নাম আনুষ্ঠানিকভাবে ২০০৫ সালে ঘোষণা করা হয়। ইন্টারন্যাশনাল কমার্স সেন্টার এর কাজ ২০০৭ থেকে ২০১০ সাল পর্যন্ত পর্যায়ক্রমে সম্পূর্ণ করা হয়। টাওয়ারটি রিটজ-কার্লটন কর্তৃক ২০১১ সালে উন্মোচন করা হয়।
বেশ কিছু সূত্র মোতাবেক ভবনটিতে ১১৮ তলা আছে যা নির্দেশ করে, কিছু এটির স্থল উপরে ১১৮ তলা এবং মাটির নিচের ৪ তলা মেঝে আছে বলে নির্দেশ করেন। টল বিল্ডিং এন্ড আরবান হ্যাবিটেট (সিটিবিইউএইচ) কাউন্সিল সহ অন্যান্যরা ১০৮ তলা মেঝে মাটির উপরে ও ৪ তলা মেঝে মাটির নিচে উল্লেখ করেন।
শুভলক্ষী শর্মা

শুভলক্ষী শর্মা হলেন একজন ভারতীয় প্রমিলা ক্রিকেটার। তিনি হলেন একজন ডান-হাতি ব্যাটসম্যান এবং ডান-হাতি মিডিয়াম ফাস্ট বোলার।
শুভলক্ষী শর্মা ভারতের ঝাড়খান্ডের হাজারীবাগে ১৯৮৯ সালের ১১ আগস্ট জন্মগ্রহণ করেন।
ডায়ানা ডেভিড

ডায়ানা পিল্লি ডেভিড (জন্ম ২ মার্চ ১৯৮৫ চিরলা, অন্ধ্র প্রদেশ) হলেন একজন একদিনের আন্তর্জাতিক ক্রিকেটার যিনি ভারতের জাতীয় প্রমিলা দলের হয়ে খেলে থাকেন। তিনি একজন ডান-হাতি ব্যাটসম্যান এবং বল করে থাকেন ডান-হাতি অফ-ব্রেক। এখনও পর্যন্ত তিনি ৬টি ওয়ানডে ম্যাচ খেলেছেন এবং ৬ উইকেট লাভ করেছেন।
তিনি ২০১০ আইসিসি মহিলা বিশ্ব টুয়েন্টি২০তে সর্বোচ্চ উইকেট প্রাপক ছিলেন ৷
প্রিয়াঙ্কা রায়

প্রিয়াঙ্কা রায় () (জন্ম: ২ মার্চ ১৯৮৮) হলেন একজন ভারতীয় বাঙালি বংশোদ্ভূত প্রমিলা ক্রিকেটার।
একজন ডান-হাতি ব্যাটসম্যান এবং লেগ-ব্রেক বোলার হিসেবে ভারত জাতীয় দলের হয়ে তিনি ২১টি ওয়ানডে ক্রিকেট এবং ৫টি টুয়েন্টি ২০ আন্তর্জাতিক ম্যাচ খেলেছেন। ২০০৯ সালে আইসিসি টুর্নামেন্টের নারী ক্রিকেট বিশ্বকাপে তিনি তার নৈপূণ্য প্রদর্শন করেছেন।
লেনিনবাদ

মার্কসবাদী দর্শনে, লেনিনবাদ হচ্ছে একটি বিপ্লবী অগ্রবর্তী দলের গণতান্ত্রিক সংগঠনের জন্য রাজনৈতিক মতাদর্শের প্রধান অংশ। এটি সমাজতন্ত্র এবং প্রলেতারিয়েতের একনায়কত্ব প্রতিষ্ঠার রাজনৈতিক পূর্বসূচক। লেনিনবাদী ভ্যানগার্ড পার্টির কাজ হচ্ছে শ্রমিক শ্রেণীকে রাজনৈতিক চেতনা (শিক্ষা এবং সংগঠন) এবং রুশ সাম্রাজ্যের পুঁজিবাদকে অপসারণের জন্য প্রয়োজনীয় বিপ্লবী নেতৃত্ব প্রদান করা (১৭২১-১৯১৭)।
লেনিনবাদ হচ্ছে সাম্রাজ্যবাদ এবং শ্রমিক-বিপ্লবের যুগের মার্কসবাদ। আরো সঠিকভাবে বলতে গেলে বলতে হয়, লেনিনবাদ হচ্ছে সাধারণভাবে শ্রমিক-বিপ্লবের মতবাদ ও রণকৌশল এবং বিশেষভাবে এটি হচ্ছে শ্রমিক শ্রেণির একনায়কত্বের মতবাদ ও রণকৌশল। অন্যভাবে বলতে গেলে লেনিনবাদ হলও সাম্রাজ্যবাদ ও শ্রমিক বিপ্লবের যুগ, উপনিবেশিক ব্যবস্থা ধ্বসে পড়ার যুগ, পুঁজিবাদ থেকে সমাজতন্ত্রে মানবজাতির উত্তরণ, বিশ্বায়তনে সমাজতন্ত্র ও সাম্যবাদে জয়যাত্রার যে যুগ, সেই যুগের মার্কসবাদ। বৈপ্লবিক তত্ত্বে লেনিনের অবদান এতোই বিপুল যে উত্তরকালে তার নাম হয়েছে মার্কসবাদ-লেনিনবাদ। মার্কসবাদ-লেনিনবাদ হলও সারা বিশ্বের প্রলেতারিয়েতের আন্তর্জাতিক মতবাদ। স্তালিনের মতে, ‘সাম্রাজ্যবাদ ও সর্বহারা বিপ্লবের যুগে লেনিনবাদই হল মার্কসবাদ’।
মার্কসবাদের বিকাশে নতুন পর্যায় সূচিত হয় ১৯১৬ সালে প্রকাশিত লেনিনের "সাম্রাজ্যবাদ, পুঁজিবাদের সর্বোচ্চ পর্যায়" গ্রন্থে। এতে তিনি সাম্রাজ্যবাদের অর্থনৈতিক মর্মার্থ, তার বিরোধসমূহ এবং ধ্বংসের অনিবার্যতা উদ্ঘাটিত করেন এবং এই সিদ্ধান্তে আসেন যে সাম্রাজ্যবাদ হলও সমাজতান্ত্রিক বিপ্লবের প্রাককাল। এ রচনাটি মার্কসের "পুঁজি" গ্রন্থের মূল বক্তব্যগুলোর প্রত্যক্ষ অনুবর্তন ও সৃজনশীল বিকাশ। সাম্রাজ্যবাদের বৈজ্ঞানিক বিশ্লেষণ তিনি চালিয়ে যান আরো অনেক রচনায়। বিপুল বাস্তব তথ্য আর তাত্ত্বিক মালমসলার সার্বিকীকরণ করে তিনি অতি গুরুত্বপূর্ণ এই বৈজ্ঞানিক সিদ্ধান্তে আসেন যে সাম্রাজ্যবাদের যুগে পুঁজিবাদের বিকাশ অসমান এবং উল্লম্ফনধর্মী, সমাজতান্ত্রিক বিপ্লব বিজয় লাভ করতে পারে প্রথমে অল্প কয়েকটি, এমনকি পৃথক একটি পুঁজিবাদী দেশেও। বিশ্ব বৈপ্লবিক আন্দোলনের কাছে এ সিদ্ধান্তের গুরুত্ব অসাধারণ বিপুল।
এটির বাস্তবিকতা নিয়ে সন্দেহ আছে কারণ , বর্তমান অর্থলোলুপ স্বার্থপর গোষ্ঠীর সংক্রামণ সর্বত্র তাই একে প্রয়োগ করা এখন অসম্ভব।
ভ্লাদিমির লেনিনের গুরুত্বপূর্ণ লেখা:
Other thematic links:
ওয়ান ওয়ার্ল্ড ট্রেড সেন্টার

ওয়ান ওয়ার্ল্ড ট্রেড সেন্টার (আরও পরিচিত ১ ওয়ার্ল্ড ট্রেড সেন্টার অথবা ১ ডব্লিউটিসি, খেতাব দেত্তয়া নামে ফ্রিডম টাওয়ার প্রাথমিক বেসওয়ার্ক এর সময়) হল দুটি ভবনের নাম। এটা সবচেয়ে বেশি, লোয়ার ম্যানহাটানের, নিউ ইয়র্ক সিটির মধ্যে "নিউ ওয়ার্ল্ড ট্রেড সেন্টার" কমপ্লেক্সের প্রধান ভবন বোঝায় এবং পাশ্চাত্য বিশ্বের সবচেয়ে উচ্চতম গগনচুম্বী অট্টালিকা। ২০০১ সালের ১১ সেপ্টেম্বর তারিখে সন্ত্রাসী হামলায় ধ্বংসপ্রাপ্ত হওয়া আসল ওয়ার্ল্ড ট্রেড সেন্টার টুইন টাওয়ার সঙ্গে নামের অংশীদারত্বে ১০৪ তলা সুপারটল গঠন করে ১৬ একর (৬.৫ হে) ওয়ার্ল্ড ট্রেড সেন্টার এর উত্তরপশ্চিমাঞ্চলে কোণায় ঘোরা সাইটেের মূল ৬ ওয়ার্ল্ড ট্রেড সেন্টার সাইটে। ভবনটির অবস্থান হল ফুলটন রাস্তার দক্ষিণে, ভিসে রাস্তার উত্তর, পশ্চিম রাস্তার পশ্চিমে এবং ওয়াশিংটন রাস্তার পূর্বে সীমানা। নিচের তলাকে ইউটিলিটি স্থানান্তর করা, ফুটিং এবং বিল্ডিং এর ফাউন্ডেশন নির্মাণ কাজ ২০০৬ সালের ২৭ এপ্রিল শুরু করেন। ২০০৯ সালের মার্চ তারিখে, নিউ ইয়র্ক ও নিউ জার্সি পোর্ট কর্তৃপক্ষ ভবনটির আইনি নাম "ওয়ান ওয়ার্ল্ড ট্রেড সেন্টার" এর বদলে চলিত নাম "ফ্রিডম টাওয়ার" হিসেবে পরিচিত হবে বলে নিশ্চিত করা হয়।
ওয়ান ওয়ার্ল্ড ট্রেড সেন্টারটি অভ্যন্তর এর কাজ শেষ হলে নিম্নলিখিত ২০১৪ সালের দ্বিতীয়ার্ধে জনসাধারণের জন্য খুলে দেয়ার কথা।
সুহাইল ইবনে আমর

সুহাইল ইবনে আমর যিনি আবু ইয়াজিদ নামেও পরিচিত, ছিলেন নবী মুহাম্মদ এর নবুয়াতকালীন সময়ে কুরাইশদের প্রধান নেতাদের মধ্যে একজন, যিনি এই গোত্রের খতীব বা বক্তা হিসেবে পরিচিত ছিলেন। চতুর ও স্পষ্টভাষী হওয়ার কারণে তার ব্যক্তিগত মতামত নিজস্ব গোত্রে অনেক গুরুত্ব বহন করত।
সুহাইল ছিলেন নবী মুহাম্মদ সা. এর নবুয়াতের সময়কালীন মক্কার একজন সুপরিচিত নেতা ও দক্ষ বক্তা। তিনি সেইসব নেতাদের একজন ছিলেন যারা নবী মুহাম্মদকে তায়েফ হতে ফিরে আসার পর নিরাপত্তা দিতে অস্বীকার করেছিল এবং এছাড়াও তিনি হুদাইবিয়ার সন্ধি রচনায় মন্তব্য করেছিলেন। তিনি মত দিয়েছিলেন যে, সন্ধিপত্রে নবী মুহাম্মদ এর নাম "মুহাম্মদ, আল্লাহর রাসূল"(মুহাম্মদ রাসূলাল্লাহ) না লিখে "মুহাম্মদ, আব্দুল্লাহর পুত্র"(মুহাম্মদ ইবনে আব্দুল্লাহ) লেখা হোক এর কারণ হিসেবে বলেন যে, কুরাইশ পক্ষ তার রাসূল হওয়ার দাবিকে স্বীকার করে না।
পরবর্তীতে মক্কা বিজয়ের পর তিনি মুসলমান হন।নবী মুহাম্মদ এর মৃত্যুর পর তিনি মক্কার মুসলিমদের শান্ত করেছিলেন। ইয়ারমুকের যুদ্ধে তিনি মুসলিম পক্ষ থেকে যুদ্ধে অংশগ্রহণ করেছিলেন।
সুহায়েল খান্দামা পাস-এ মুহাম্মদের বিরুদ্ধে মক্কার চূড়ান্ত প্রতিরোধে ইকরিমা ইবনে আবি জাহলের সাথে যোগ দেন। তবে খালিদ ইবনে আল-ওয়ালিদের অশ্বারোহী বাহিনী প্রতিরোধকে প্রতিহত করে দেয়।
সুহাইল প্যালেস্টাইন বা ফিলিস্তিনের জেরুজালেম শহরের নিকটবর্তী (ইয়ারমুকের যুদ্ধ)আমাওয়াস নামক একটি ছোট গ্রামে মৃত্যুবরণ করেন। অনেকটা প্লেগ রোগের মত
রত্নভদ্র

রত্নভদ্র (১৪৮৯-১৫৬৩) কালচক্র বিষয়ক জো-নাং বৌদ্ধ ধর্মসম্প্রদায়ের একজন বিখ্যাত তিব্বতী বৌদ্ধ পণ্ডিত ছিলেন।
রত্নভদ্র তিব্বতের বহু বিখ্যাত পণ্ডিতের নিকট শিক্ষালাভ করেন। এঁদের মধ্যে উল্লেখযোগ্য হলেন পান-ছেন-নাম-ম্খা'-দ্পাল-ব্জাং, ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান ও 'ব্রুগ-পা-কুন-লেগ্স প্রভৃতি। তিনি ব্যাং অঞ্চলে স্মান-স্দিংস () বৌদ্ধবিহার স্থাপন করেন। এছাড়াও তিনি চুং-রি-বো-ছে () এবং মাং-ম্খা-মু-গু-লুং () নামক দুইটি বৌদ্ধবিহার সংস্কার করেন। তার উল্লেখযোগ্য শিষ্য ছিলেন 'গ্যুর-মেদ-ব্দে-ছেন ()।
ইন্ডিয়া টাওয়ার

ইন্ডিয়া টাওয়ার (পূর্বে পার্ক হায়াত টাওয়ার হিসাবে পরিচিত; এছাড়াও ডায়নামিক্স বলয়াস টাওয়ার অথবা ডিবি টাওয়ার হিসাবে পরিচিত) হল ২০১০ সালে মুম্বাই, ভারত, শহরের মধ্যে নির্মাণ কাজ শুরু করা একটি ১২৬তম তলা বিশিষ্ট ৭১৮ মিটার (২,৩৫৬ ফুট) উচ্চতার আকাশচুম্বী ভবন। নির্মাণ কাজ ২০১১ সালে থেকে শুরু করা হয়।
ডাইনামিক্স বালওয়াস (ডিবি) রিয়েলটর্স গ্রুপটি প্রথমে ২০০৮ সালে পার্ক হায়ট টাওয়ারের নামে প্রকল্পটির প্রস্তাব দেয়।
ডাইনোপিয়াম

ডাইনোপিয়াম ("Dinopium") Picidae (পিসিডি) গোত্রের অন্তর্গত একদল পাখির একটি গণ। এরা মাঝারি ঝুঁটিওয়ালা কাঠঠোকরা। সবার ঝুঁটি টকটকে লাল। ঠোঁট সামান্য বাঁকানো ও দৈর্ঘ্যে মাথার সমান। নাসিকা উন্মুক্ত। পেছনের একটি আঙুল খুব ছোট অথবা অনুপস্থিত। তৃতীয় ও চতুর্থ আঙুল দৈর্ঘ্যে প্রায় সমান।
সারা পৃথিবীতে এ গণের মোট পাঁচটি সদস্য রয়েছে:
এদের মধ্যে তিনটি প্রজাতি বাংলাদেশে দেখা যায়।
চাংপা

চাংপা পশ্চিম তিব্বত ও জম্মু ও কাশ্মীর রাজ্যের জাংস্কার অঞ্চলে বসবাসকারী এক আধা যাযাবর তিব্বতী জাতি গোষ্ঠী।
চাংপা জাতি গোষ্ঠীর আদি বাসস্থান তিব্বতের উত্তর পশ্চিম দিকে অবস্থিত চাংতাং নামক উচ্চ মালভূমি অঞ্চল। তিব্বতী ভাষায় চাংপা শব্দের অর্থ "উত্তরের অদিবাসী" 
ঐতিহাসিক কাল থেকে চাংপা জাতি গোষ্ঠীর পশুপালকেরা লাদাখ অঞ্চল থেকে তিব্বতের দিকে পশুচারণের জন্য যেতেন। কিন্তু চীন তিব্বত অধিকার করে নিলে এই পথ বন্ধ করে দেওয়া হয়। ভারতের জম্মু ও কাশ্মীর রাজ্যের লাদাখ অঞ্চলের চাংপা জনজাতিরা ইয়াক ও ছাগল প্রভৃতি পশুচারণা ও পালন করে থাকে। এদের মধ্যে যারা এখনো যাযাবর বৃত্তি পালন করেন, তাদের "ফালপা" বলা হয়। অপরদিকে যারা যাযাবরবৃত্তি ছেড়ে এক স্থানে বসবাস করা শুরু করা করেছেন, তারা "ফাংপা" নামে পরিচিত। চাংপাদের মধ্যে বৃত্তিমূলক বিভাজনের পরেও এই দুই গোষ্ঠীর মধ্যে বৈবাহিক সম্পর্ক তৈরী হয়। চাংপা জাতিগোষ্ঠীর মানুষেরা তিব্বতী ভাষা থেকে উদ্ভূত চাংস্কাত ভাষায় কথা বলেন এবং তিব্বতী বৌদ্ধধর্ম অনুসরণ করেন। ২০০১ খ্রিষ্টাব্দে চাংপাদের ভারতের সংরক্ষণ প্রকল্পের তফশিলী উপজাতির মর্যাদা দেওয়া হয়েছে।
মার-পা-ছোস-ক্যি-ব্লো-গ্রোস

মার-পা-ছোস-ক্যি-ব্লো-গ্রোস () বা মারপা লোৎসাওয়া বা "অনুবাদক মারপা" (১০১২-১০৯৭) একজন তিব্বতী বৌদ্ধধর্মসাধক ও আচার্য ছিলেন। ভারত থেকে মহামুদ্রা ও বজ্রযান বৌদ্ধশিক্ষা তিনি তিব্বতে নিয়ে যান ও কাগ্যু গোষ্ঠীর প্রতিষ্ঠা করেন। 
১০১২ খ্রিষ্টাব্দে তিব্বতের দক্ষিণ ভাগে অবস্থিত ল্হো-ব্রাগ অঞ্চলের ছু-খ্যের নামক স্থানে এক সম্ভ্রান্ত পরিবারে মার-পা-ছোস-ক্যি-ব্লো-গ্রোস জন্মগ্রহণ করেন। তার পিতার নাম ছিল মার-পা-দ্বাং-ফ্যুং-'ওদ-জের () এবং মাতার নাম ছিল র্গ্যা-মো-'ওদ-জের ()। তিনি 'ব্রোগ-মি-শাক্য-য়ে-শেস নামক এক বৌদ্ধ পন্ডিতের নিকটে তিন বছর ধরে সংস্কৃত শিক্ষা লাভ করে ভারত যাত্রার সিদ্ধান্ত নেন।
এরপর মারপা প্রথমে নেপাল গিয়ে নারো পার দুই শিষ্য পৈণ্ডা পার নিকট সংস্কৃত ও ছিথের পার নিকট চতুঃপীঠতন্ত্র সম্বন্ধে তিন বছর শিক্ষা লাভ করেন। পরে তাদের নির্দেশে মারপা নালন্দা বিশ্ববিদ্যালয়ের নিকটে পুল্লহারিতে নারো পার নিকটে গিয়ে অনুত্তরযোগতন্ত্রের মহাযোগতন্ত্র ও যোগিনীতন্ত্র সম্বন্ধে শিক্ষা লাভ করেন। এই সময়ে তিনি জ্ঞানগর্ভ ও কুক্কুরী পার সাথে শিক্ষালাভ করেন। তিনি মৈত্রী পার নিকট মহামুদ্রা তত্ত্ব সম্বন্ধে জ্ঞানলাভ করেন। সেখানে বারো বছর ভারতে শিক্ষালাভ করে তিনি তিব্বত ফিরে যান। তিব্বতে ফিরে গিয়ে তিনি ধর্ম্প্রচার করে প্রচুর ধনসম্পত্তির অধিকারী হন। এই সময় তিনি ব্রো-ব্রো-লুং নামক স্থানে একটি শিক্ষাকেন্দ্র চালু করেন এবং ব্দাগ-মেদ-মা () নামক এক মহিলাকে বিবাহ করলে তাদের দার-মা-ম্দো-স্দে () নামক এক পুত্রের জন্ম হয়। এরপরে মারপা আরো দুই বার ভারত ও তিনবার নেপাল গিয়ে নারো পার কাছে শিক্ষালাভ করেন।
তিব্বতে মারপা মহামুদ্রা ও নারো পার ছয় যোগ সম্বন্ধে শিক্ষাদান করেন। পরবর্তীকালে এই দুই তত্ত্ব কাগ্যু ধর্মসম্প্রদায় নামক একটি তিব্বতি বৌদ্ধধর্ম সম্প্রদায়ের মূল তত্ত্ব হয়ে ওঠে। মেস-স্তোন-ত্সোন-পো-ব্সোদ-নাম্স-র্গ্যাল-ম্ত্শান (), র্জে-ব্ত্সুন-মি-লা-রাস-পা, র্ঙ্গোগ-স্তোন-ছোস-ক্যি-র্দো-র্জে () এবং ম্ত্শুর-স্তোন-দ্বাং-গি-র্দো-র্জে () তার চার প্রধান শিষ্য ছিলেন। মারপা বহু বছর ধরে সংস্কৃত বৌদ্ধ গ্রন্থগুলিকে তিব্বতী ভাষায় অনুবাদ করেন। তিনি লাদাখের জাংস্কার উপত্যকায় স্তোংদে বৌদ্ধবিহার নির্মাণ করেন।
স্তোংদে বৌদ্ধবিহার

স্তোংদে বৌদ্ধবিহার ভারতের জম্মু ও কাশ্মীর রাজ্যের জাংস্কার নদী উপত্যকায় অবস্থিত একটি বৌদ্ধবিহার।
স্তোংদে বৌদ্ধবিহার ভারতের জম্মু ও কাশ্মীর রাজ্যের জাংস্কার নদী উপত্যকায় পাদুম থেকে ১৮ কিলোমিটার উত্তরে জাংলা যাওয়ার রাস্তায় অবস্থিত। 
এই বৌদ্ধবিহারটি ১০৫২ খ্রিষ্টাব্দে নারো পার শিষ্য বিখ্যাত তিব্বতী অনুবাদক মার-পা-ছোস-ক্যি-ব্লো-গ্রোস স্থাপন করেন। চার শতাব্দী পরে এই মঠে দ্গে-লুগ্স গোষ্ঠীর প্রাধান্য স্থাপিত হয় ও ত্সোং-খা-পা-ব্লো-ব্জাং-গ্রাগ্স-পাকে এই মঠ উৎসর্গ করা হয় 
এই বৌদ্ধবিহারটি জাংস্কার অঞ্চলের দ্বিতীয় বৃহত্তম বৌদ্ধমঠ। এখানে গেলুগ গোষ্ঠীর প্রায় ৬০ জন ভিক্ষু বসবাস করেন। এই মঠে মোট সাতটি মন্দির আছে। মঠটি বহু চিত্রকলা দ্বারা সজ্জিত।
পিসিফর্মিস

পিসিফর্মিস বর্গটি মোট নয়টি গোত্র নিয়ে গঠিত। এ বর্গের পাখিগুলো মূলত বৃক্ষচর। কাঠঠোকরা আর তার নিকটতম আত্মীয়দের নিয়ে গঠিত গোত্র পিসিডি এ বর্গের সবচেয়ে উল্লেখযোগ্য গোত্র। পিসিফর্মিস বর্গে প্রায় ৬৭টি গণে মোট ৪০০ প্রজাতির পাখি রয়েছে। এর মধ্যে অর্ধেক প্রজাতিই পিসিডি গোত্রের অন্তর্ভুক্ত। অ্যান্টার্কটিকা ও অস্ট্রেলিয়া ছাড়া প্রায় সব মহাদেশেই এদের দেখা যায়।
পিসিফর্মিস বর্গের অধিকাংশ প্রজাতিই পতঙ্গভূক। তবে টুক্যান ও বসন্তবৌরিরা প্রধানত ফলাহারী। পক্ষীজগতে মোম খাওয়া ও হজম করার ব্যাপারে হানিগাইডরা অনন্য (অবশ্য পোকামাকড়ই এদের মূল খাদ্য)। টিয়ার মত প্রায় সব পিসিফর্মের পা জাইগোডাক্টাইল, অর্থাৎ দু'টি আঙুল সম্মুখে ও দু'টি আঙুল পেছন দিকে মুখ করে থাকে। পায়ের এ বিশেষ গঠন গাছে চড়া ও চলাফেরার ক্ষেত্রে এদের বিশেষ সুবিধা দেয়। তবে কিছু প্রজাতির কাঠঠোকরার তিনটি আঙুল থাকে। জ্যাকামার ছাড়া সকল পিসিফর্মের জীবনের কোন পর্যায়েই ডাউন পালক থাকে না। এ বর্গের সবচেয়ে ছোট প্রজাতিটি হল লালচে কুটিকুড়ালি (দৈর্ঘ্য মাত্র আট সেন্টিমিটার, ওজনে সাত গ্রাম) আর সবচেয়ে বড় প্রজাতি টোকো টুক্যান (দৈর্ঘ্য ৬৩ সেন্টিমিটার, ওজনে ৬৮০ গ্রাম) সব পিসিফর্ম গর্তে বাসা করে।
বর্গ: পিসিফর্মিস
আমির হোসেন (বীর প্রতীক)

আমির হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
শহীদ আমির হোসেনের পৈতৃক বাড়ি ঢাকা জেলার নবাবগঞ্জ উপজেলার শিকারীপাড়া ইউনিয়নের বক্তানগর গ্রামে। তার বাবার নাম বাবর আলী এবং মায়ের নাম তসিরন নেছা। তার স্ত্রীর নাম রাহেলা খাতুন।
আমির হোসেন পেশায় ছিলেন তেলি বা তেল বিক্রেতা। বিভিন্ন গ্রামে ঘুরে ঘুরে কেরোসিন তেল বিক্রি করতেন। পড়াশোনার প্রাথমিক গণ্ডি শেষ করে পরিবারের ভরণ-পোষণের জন্য বাবার হাত ধরে তিনি এই পেশায় যোগ দেন তিনি। ১৯৭১ সালে তার বয়স ছিল আনুমানিক ২৫ বছর। তখন তিনি বিবাহিত এবং এক মেয়ের জনক ছিলেন। মেয়ের বয়স ছিল মাত্র তিন মাস। মুক্তিযুদ্ধ শুরু হলে আমির হোসেন ঝাঁপিয়ে পড়েন যুদ্ধে। প্রতিরোধযুদ্ধ শেষে প্রশিক্ষণ নিয়ে আবার যোগ দেন যুদ্ধে। এক যুদ্ধে তিনি গুরুতর আহত হন, পরে চিকিৎসাধীন অবস্থায় মারা যান।
১৯৭১ সালের মার্চ-এপ্রিলে প্রতিরোধযুদ্ধ শেষে পরিবারের কাউকে না জানিয়ে একদিন রাতে আমির হোসেন বাড়ি থেকে চলে যান। তার স্ত্রী ও বাবা-মা কেউ জানতেন না তিনি কোথায় গেছেন। অনেক দিন পর এক রাতে তিনি বাড়ি ফেরেন। তখন পরিবারের সদস্যরা জানতে পারেন যে তিনি গিয়েছিলেন মুক্তিযুদ্ধের প্রশিক্ষণ নিতে। আমির হোসেন ভারতে গিয়ে ৩ নম্বর সেক্টরে নাম অন্তর্ভুক্ত করে প্রশিক্ষণ নেন। প্রশিক্ষণ শেষে এই সেক্টরে কিছুদিন যুদ্ধ করার পর অনুমতি নিয়ে নিজ এলাকায় যুদ্ধ করার জন্য চলে আসেন। স্ত্রী, বাবা-মা ও পরিবারের সদস্যদের সঙ্গে দু-তিন দিন থাকেন। তারপর বিদায় নিয়ে আবার যুদ্ধে যোগ দেন। তিনি নিজ এলাকায় যুদ্ধ করেন হালিম বাহিনীর অধীনে। এই বাহিনীর নেতৃত্বে ছিলেন পাকিস্তান সেনাবাহিনীর অবসরপ্রাপ্ত সেনা কর্মকর্তা আবদুল হালিম চৌধুরী। তিনি নিজ উদ্যোগে ও স্থানীয়ভাবে সংগৃহীত অস্ত্র নিয়ে এই বাহিনী গড়েন। দুর্গম হরিরামপুর উপজেলায় ছিল বাহিনীর প্রধান ক্যাম্প। মানিকগঞ্জ জেলা এবং ঢাকা জেলার নবাবগঞ্জ ও দোহার উপজেলার যাঁরা ২ ও ৩ নম্বর সেক্টরে প্রশিক্ষণ নেন, তাদের অনেকে বিভিন্ন সময়ে এই বাহিনীতে যোগ দেন। ১৯৭১ সালের ৪ অক্টোবর বেলা আনুমানিক দুইটায় আমির হোসেন ও তার সহযোদ্ধারা হালিম বাহিনীর একটি গোপন উপক্যাম্পে ছিলেন। তখন ক্যাম্পে দুপুরের খাবার খাওয়ার প্রস্তুতি চলছিল। এমন সময় খবর আসে, পাশের সমসাবাদ গ্রামে পাকিস্তান সেনাবাহিনীর একটি দল ও রাজাকাররা এসেছে। আমির হোসেন ও তার সহযোদ্ধারা দ্রুত প্রস্তুত হয়ে ওই গ্রামে যান এবং পাকিস্তান সেনাবাহিনীকে আক্রমণ করেন। তাদের আকস্মিক আক্রমণে পাঁচ-ছয়জন পাকিস্তানি সেনা ও রাজাকার হতাহত হয়। এরপর দুই পক্ষে সামনাসামনি যুদ্ধ শুরু হয়ে যায়। মুক্তিযোদ্ধাদের তুলনায় পাকিস্তানি সেনা ও রাজাকার বেশি ছিল। অস্ত্রশস্ত্রেও তারা এগিয়ে ছিল। মেশিনগান ও অন্যান্য অস্ত্র দিয়ে তারা মুক্তিযোদ্ধাদের অবস্থান লক্ষ্য করে পাল্টা আক্রমণ করে। একপর্যায়ে আমির হোসেনের বুকে তিন-চারটি গুলি লাগে। গুরুতর আহত হয়ে তিনি মাটিতে লুটিয়ে পড়েন। সহযোদ্ধারা দ্রুত আমির হোসেনকে উদ্ধার করে প্রাথমিক চিকিৎসা দেন। কিন্তু তার অবস্থা ক্রমে অবনতি হয়। তখন সহযোদ্ধারা স্থানীয় গ্রামবাসীর সহায়তায় তাকে উন্নত চিকিৎসার জন্য চিকিৎসকের কাছে পাঠান। কিন্তু পথেই তার জীবনপ্রদীপ নিভে যায়। পরে তার মরদেহ গ্রামের বাড়িতে নিয়ে পারিবারিক কবরস্থানে সমাহিত করা হয়।
কর্মযোগ (বই)

কর্মযোগ হল স্বামী বিবেকানন্দের লেখা একটি বই। এটি ইংরেজি ভাষায় ১৮৯৬ সালে নিউ ইয়র্ক থেকে প্রকাশিত হয়। ১৮৯৫ সালের ডিসেম্বর ও ১৮৯৬ সালের জানুয়ারি মাসে নিউ ইয়র্ক সিটির ২২৮ ওয়েস্ট ৩৯তম স্ট্রিটের ভাড়া বাড়িতে বিবেকানন্দ কয়েকটি বক্তৃতা দেন। তার বন্ধু ও সমর্থকরা জোসেফ সোসিয়া গুডউইন নামে এক পেশাদার স্টেনোগ্রাফারকে (ইনি পরে বিবেকানন্দের শিষ্য হয়েছিলেন) নিযুক্ত করেন। গুডউইন কয়েকটি বক্তৃতা রেকর্ড করে রাখেন। এগুলিই ১৮৯৬ সালে "কর্মযোগ" বইটিতে প্রকাশিত হয়।
এই বইয়ের মূল আলোচ্য হল কর্ম ও কর্মযোগ। স্বামী বিবেকানন্দ ভগবদ্গীতার কর্মযোগ ধারণাটি আলোচনা করেছেন। বিবেকানন্দ কর্মযোগকে একটি ধর্মপথ বলে উল্লেখ করে বলেন, এই পথে মানুষ যেমন জগতের প্রতি নিজের কর্তব্য পালন করতে পারে, তেমনি জ্ঞানার্জনও করতে পারে।
লো-ত্সা-বা

লো-ত্সা-ওয়া () একটি তিব্বতী শব্দ। যে সমস্ত তিব্বতী অনুবাদক সংস্কৃত ও অন্যান্য এশীয় ভাষা থেকে তিব্বতী ভাষায় বৌদ্ধধর্মগ্রন্থ অনুবাদ করেন, তাঁদের তিব্বতীতে লো-ত্সা-ওয়া বলা হয়।
বে-রো-ত্সা-না, য়ে-শেস-স্দে ও বে-রো-ত্সা-নার শিষ্য গ্যু-স্গ্রা-স্ন্যিং-পো প্রথম দিককার অনুবাদকদের মধ্যে অন্যতম ছিলেন। এছাড়াও কাগ্যু গোষ্ঠীর প্রতিষ্ঠাতা ল্হোডক মারপা চোস্কি লোডোস ও লাদাখ অঞ্চলের বৌদ্ধধর্মগুরু রিন-ছেন-ব্জাং-পো লো-ত্সা-ওয়া হিসেবে পরিচিত ছিলেন।
জ্ঞানযোগ (বই)

জ্ঞানযোগ হল স্বামী বিবেকানন্দের লেখা একটি বই। নিউ ইয়র্ক ও লন্ডন শহরে দেওয়া বেশ কয়েকটি বক্তৃতা সংকলিত করা হয় এই বইতে। বক্তৃতাগুলি রেকর্ড করেছিলেন পেশাদার স্টেনোগ্রাফার জে. জে. গুডউইন (ইনি পরে বিবেকানন্দের শিষ্য হয়েছিলেন)।
সংস্কৃত ভাষায় ঈশ্বরতত্ত্ব জানাকেই জ্ঞান বলে। শব্দটি সংস্কৃত "জ্ঞ" ধাতু থেকে এসেছে, যার অর্থ হল জানা। জ্ঞানযোগ হিন্দু দর্শনের একটি বিশেষ শাখা। এই বইতে বিবেকানন্দ ঈশ্বরতত্ত্ব জানাকেই জীবনের সর্বোচ্চ উদ্দেশ্য বলেছেন। বিবেকানন্দের মতে, মুক্ত চিন্তাই জ্ঞানযোগের প্রধান আলোচ্য বিষয়।
গ্যু-স্গ্রা-স্ন্যিং-পো

গ্যু-স্গ্রা-স্ন্যিং-পো () সংস্কৃত থেকে তিব্বতী ভাষায় বৌদ্ধ ধর্মগুলি অনুবাদকারী তিব্বতের প্রথম দিককার লো-ত্সা-ওয়াদের মধ্যে অন্যতম ছিলেন।
গ্যু-স্গ্রা-স্ন্যিং-পো পূর্ব তিব্বতের গ্যালমো-ৎসাওয়ে-রং বা গ্যারং রাজ্যের রাজপুত্র ছিলেন। গ্যারং রাজ্যে তিনি বৌদ্ধ ধর্ম গুরু বে-রো-ত্সা-নার কাছে শিক্ষা লাভ করেন। তার শিক্ষায় গ্যু-স্গ্রা-স্ন্যিং-পো বৌদ্ধ ধর্মের একজন পণ্ডিত ও অনুবাদক হয়ে ওঠেন। এরপরে তিনি মধ্য তিব্বত যাত্রা করে পদ্মসম্ভবের শিষ্যত্ব গ্রহণ করে অতিযোগ তত্ত্বের চিত্তবর্গ ও অভ্যন্তরবর্গ শিক্ষার একজন পণ্ডিত হয়ে ওঠেন। 
গ্যু-স্গ্রা-স্ন্যিং-পোর অনেকগুলি গ্রন্থ তিব্বতী ভাষায় অনুবাদ করেছেন, কিন্তু তার মধ্যে সর্বাপেক্ষা উল্লেখযোগ্য হল "ফ্যি গ্যুর ব্চু গ্সুম" নামক তেরোটি গ্রন্থের সমাহার। এই গ্রন্থগুলি হল -
এই তেরোটি গ্রন্থের তালিকার মধ্যে কিছু তারতম্য লক্ষ্য করা গেছে। দ্বাদশ শতাব্দীর ন্যাং-রাল-ন্যি-মা-ওদ্-জের লেখা পদ্মসম্ভবের জীবনী "জাংস-গ্লিং-মা" ও অপর একটি ধর্মীয় পুস্তক "মে-তোগ-স্ন্যিং-পো" গ্রন্থে দুই ধরনের তালিকা দেওয়া হয়েছে।
বৈরোৎসন

বৈরোৎসন বা বৈ-রো-ত্সা-না () তিব্বতের রাজা খ্রি-স্রোং-ল্দে-ব্ত্সান এর শাসনকালের সময়কার একজন তিব্বতী অনুবাদক বা লো-ত্সা-ওয়া।
বৈরোৎসন পদ্মসম্ভবের পঁচিশজন শিষ্যের মধ্যে একজন। শান্তরক্ষিতের আদেশে যে প্রথম সাতজন বৌদ্ধ ভিক্ষু ভারতে শিক্ষালাভের উদ্দেশ্যে আসেন, তিনি তাদের অন্যতম। তিনি ভারতে শ্রী সিংহের নিকটে শিক্ষা লাভ করেন। তার আদেশে বৈরোৎসন তিব্বতে অতিযোগ শিক্ষার চিত্তবর্গ ও অভ্যন্তরবর্গ বিভাগ প্রচার করেন। 
বৈরোৎসনের শিষ্যের মধ্যে উল্লেখযোগ্য ছিলেন গ্যু-স্গ্রা-স্ন্যিং-পো, পাং-গেন-সাংইয়ে-গোনপো, ন্যাগ-য়ে-শে-গ্ঝোন-নু, জো-মো-য়ে-শেস-স্গ্রোন প্রভৃতি।
মেটে রাজহাঁস

মেটে রাজহাঁস (বৈজ্ঞানিক নাম: "Anser anser") বা ধূসর রাজহাঁস Anatidae (অ্যানাটিডি) গোত্র বা পরিবারের অন্তর্গত "Anser" (আন্সের) গণের অন্তর্ভুক্ত এক প্রজাতির রাজহাঁস। পাখিটি বাংলাদেশ, ভারত ছাড়াও ইউরোপ, আফ্রিকা, অস্ট্রেলিয়া, মধ্য এশিয়া, পূর্ব এশিয়া, দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। মেটে রাজহাঁস বৈজ্ঞানিক নামের অর্থ "রাজহাঁস" (লাতিন: "anser" = রাজহাঁস)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৫৪ লক্ষ ৬০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা বেশ সন্তোষজনক হারে বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
মেটে রাজহাঁস "আন্সের" গণের আদর্শ প্রজাতি। লিনিয়াস এর বৈজ্ঞানিক নাম প্রদান করার আগে এটি "বুনো রাজহাঁস" ("Anser ferus") নামে পরিচিত ছিল। ইউরোপ ও উত্তর আমেরিকার গৃহপালিত রাজহাঁসের পূর্বপুরুষ এরা। আবার গৃহপালিত থেকে বন্য হাঁসে পরিণত হওয়ার সংখ্যা কম নয়।
মেটে রাজহাঁস আন্সের গণের অন্যসব হাঁসের তুলনায় বেশ বড় ও মোটাসোটা। এর শরীর গোলাকার, নাদুসনুদুস এবং ঘাড় ও গলা যথেষ্ট মোটা। মাথা ও ঠোঁট তুলনামূলক বড়। এর পা ও পায়ের পাতা গোলাপি এবং ঠোঁট গোলাপি বা কমলা। ঠোঁটের আগা হালকা ও সাদাটে। এর দৈর্ঘ্য । ডানা , লেজ , ঠোঁট ও পা । এর ওজন , এবং গড় ওজন প্রায় । ডানার বিস্তার । পুরুষ হাঁস সাধারণত স্ত্রী হাঁসের তুলনায় বড় হয়। পশ্চিমের তুলনায় পূর্বাঞ্চলের উপপ্রজাতিতে যৌন দ্বিরূপতা বেশি দেখা যা। যেমন "rubirostris" উপপ্রজাতি মনোনিত উপপ্রজাতির তুলনায় আকারে বড়।
মেটে রাজহাঁসের গলা বেশ লম্বা। প্রাপ্তবয়স্ক পাখির মাথা ও গলা হালকা ধূসর রঙের। কোমর কালচে ও উপরের লেজ-ঢাকনি সাদা। ডানায় সাদা চিকন ডোরা দাগ রয়েছে। দেহতল বাদামি-ধূসর। পায়ের পরে পেট অবসারণী-ঢাকনি পর্যন্ত সাদা। ওড়ার সময় ডানার ফ্যাকাসে সম্মুখভাগ স্পষ্ট চোখে পড়ে। স্ত্রী ও পুরুষ রাজহাঁস দেখতে একই রকম। অপ্রাপ্তবয়স্ক পাখির পিঠ হালকা খয়েরি এবং পেটের পালকের বেড় অস্পষ্ট।
মেটে রাজহাঁস গৃহপালিত রাজহাঁসের মতই "হঅঅঅঙ্ক..." করে উচ্চস্বরে ডাকে।
পুরাতন বিশ্বের প্রায় সর্বত্রই ছড়িয়ে ছিটিয়ে এ প্রজাতিটি ঘুরে বেড়ায়। সুবিধাজনক জায়গা পেলেই এরা প্রজনন ও বংশবৃদ্ধি করে। একসময় সমগ্র ইউরোপ জুড়ে বংশবৃদ্ধি করলেও বর্তমানে কেবল দক্ষিণ-পশ্চিম ইউরোপেই এদের বংশবৃদ্ধি করতে দেখা যায়। পুবে সমগ্র এশিয়া হয়ে একদম চীন পর্যন্ত এদের দেখতে পাওয়া যায়। উত্তর আমেরিকায় যাদের দেখা যায় তারা আসলে গৃহপালিত, নয়তো সাবেক গৃহপালিত হাঁসের বন্য বংশধর। অবশ্য ইউরোপ থেকেও এরা উত্তর আমেরিকায় গমন করে, তবে তা অনিয়মিত।
বাংলাদেশে প্রধানত শীতকালে বরিশাল ও চট্টগ্রাম বিভাগের সমুদ্র-উপকূলবর্তী এলাকায় এদের দেখা যায়। এছাড়া ঢাকা ও সিলেট বিভাগের বড় বড় হাওড় ও বিলে এরা পরিযায়ী হয়ে আসে।
ব্রিটেনে এদের সংখ্যা আশঙ্কাজনক হারে কমে যাচ্ছে। বর্তমানে স্কটল্যান্ড ও ইংল্যান্ডের উত্তরাঞ্চলে এরা বংশবৃদ্ধি করছে। অবশ্য বিংশ শতাব্দীতে ইংল্যান্ডের বিভিন্ন জায়গায় (বিশেষত পার্কে) এদের অবমুক্ত করা হয়েছে এবং তার ফলে তারা বেশ সন্তোষজনক সংখ্যায় বেড়ে গিয়েছিল। মেটে রাজহাঁস সমুদ্রোপকূল, নদনদী, হ্রদ, নিচু জলাবদ্ধ জমি, আর্দ্র তৃণভূমি ও ফসলি ক্ষেতে বিচরণ করে।
নরওয়েতে বিগত পনের থেকে বিশ বছরে এদের সংখ্যা তিন থেকে পাঁচগুণ বেড়ে গেছে। ফলে নরওয়ের কৃষকদের জন্য এ প্রজাতিটি একটি বালাই হিসেবে দেখা দিয়েছে। ঠিক একই রকম সমস্যা সৃষ্টি হয়েছে গোলাপিপা রাজহাঁসকে ঘিরে।
দেববাণী

দেববাণী (মূল ইংরেজিতে: ইন্সপায়ার্ড টকস) হল স্বামী বিবেকানন্দের দেওয়া কয়েকটি বক্তৃতার সংকলন গ্রন্থ। এটি প্রথম প্রকাশিত হয় ১৯০৯ সালে। ১৮৯৫ সালের জুন মাসের মাঝামাঝি সময় থেকে আগস্ট মাসের প্রথম দিক পর্যন্ত থাউজেন্ড আইল্যান্ড পার্কে কয়েকজন নির্বাচিত শিষ্যের সামনে বিবেকানন্দ কয়েকটি বক্তৃতা দেন। সারা এলেন ওয়াল্ডো এর কতকগুলি নথিবদ্ধ করে রেখেছিলেন। তিনি পরে এটিকে বই আকারে প্রকাশ করেন।
১৮৯৩ সালে বিশ্বধর্ম মহাসভায় বিবেকানন্দ ভারতের প্রতিনিধিত্ব করেন। সেখানে তার বক্তৃতাগুলি জনপ্রিয় হয়ে ওঠার দরুন মার্কিন যুক্তরাষ্ট্রের জনগণের নজরে আসে সেগুলি। মহাসভা শেষ হলে বিবেকানন্দ অন্যত্র বক্তৃতা দিতে শুরু করেন। ১৮৯৪ সালে তিনি ডেট্রয়েট যান। সেখানে বেশ কয়েকটি বক্তৃতা দেন। সেখানেই ভগিনী ক্রিস্টিন ও মেরি ফাঙ্কের সঙ্গে তার প্রথম দেখা হয়। ডেট্রয়েটে বক্তৃতা দেওয়ার পর তিনি নিউ ইয়র্ক ও অন্যান্য শহরে বক্তৃতা দেন।
১৮৯৪ সালের ডিসেম্বর মাসে বিবেকানন্দ ব্রুকলিন এথিক্যাল অ্যাসোসিয়েশনে বক্তৃতা দেন। তার বক্তৃতার বিষয় ছিল হিন্দুধর্ম। এই বক্তৃতার পর শ্রোতাদের আগ্রহ বাড়ে এবং তারা ব্রুকলিনে নিয়মিত ক্লাস নেওয়ার অনুরোধ জানান। এই সময় বিবেকানন্দ পাউচ ম্যানসন ও অন্যান্য জায়গায় বেশ কিছু ক্লাস নেন।
ব্রুকলিনের বক্তৃতা শেষ করে বিবেকানন্দ চলে আসেন নিউ ইয়র্কে। তার শিষ্যেরাও কেউ কেউ সেখানে আসেন। তাই বিবেকানন্দকে সেখানেও ক্লাস নেওয়া শুরু করতে হয়। সেই সময় তিনি একটি ছোটো ঘর ভাড়া নিয়ে ছিলেন। শিষ্যদের সংখ্যা বাড়লে সেই ছোটো ঘরটিতে স্থানাভাব দেখা দিতে লাগল। তখন চেয়ারের বদলে তারা মেঝেতে বা ড্রেসারে বসে তার কথা শুনতে লাগলেন।
এই বক্তৃতা শুনতে সেই সময় অর্থ দিতে হত না। তাই খরচ চালানোর জন্য তাকে স্বেচ্ছাসেবীদের অর্থসাহায্যের উপর নির্ভর করতে হত। কিন্তু সেই অর্থ সামান্য ছিল। তাতে ঘর ভাড়া দেওয়া বা অন্যান্য খরচ নির্বাহ করা সম্ভব হচ্ছিল না। তাই অর্থাভাবে ক্লাসের ভবিষ্যৎ অনিশ্চিত হয়ে পড়ে। বিবেকানন্দ স্থির করেন বাইরে বক্তৃতা দিয়ে সেই খরচে ঘরে ক্লাস চালাবেন। তিনি শিষ্যদের ব্যাখ্যা করে বলেন, হিন্দু রীতি অনুযায়ী শিক্ষককে শিক্ষাদানের খরচ বহন করতে হয়।
শিষ্যদের অনুরোধে বিবেকানন্দকে সারা গ্রীষ্ম জুড়ে বক্তৃতা দিতে হয়। এই সময় বক্তৃতা দিতে দিতে তিনি ক্লান্ত হয়ে পড়েছিলেন। তবে শিষ্যদের অনুরোধে বক্তৃতা চালিয়ে যাওয়ার সিদ্ধান্তই নেন। এই সময় দেখা যায়, তার অনেক শিষ্যকে শহরের বাইরে যেতে হবে এবং তাদের ক্লাসের জন্য একটি জায়গা নির্বাচন করতে হবে। সমস্যার সমাধান করেন তার এক শিষ্যা। তিনি থাউজেন্ড আইল্যান্ড পার্কে তার একটি কটেজ ক্লাসের জন্য ব্যবহার করতে দেবার ইচ্ছে প্রকাশ করেন। বিবেকানন্দ ও তার শিষ্যেরা রাজি হন।
১৮৯৫ সালের মধ্য-জুন থেকে অগস্টের প্রথম ভাগ পর্যন্ত বিবেকানন্দ সেখানে নির্বাচিত কয়েকজন শিষ্যের সামনে বক্তৃতা দিয়েছিলেন।
বিবেকানন্দের কয়েকটি বক্তৃতা তারা শিষ্যা সারা এলেন ওয়াল্ডো (যাঁকে তিনি হরিদাসী বলে ডাকতেন) লিখে রেখেছিলেন। স্বামী রামকৃষ্ণানন্দের মতে, "স্বামীজির দেববাণীর জন্য জগৎ হরিদাসী মায়ের (কুমারী এস. এলেন ওয়াল্ডো) কাছে কৃতজ্ঞ।" বইটি ইংরেজিতে মাদ্রাজ রামকৃষ্ণ মিশন প্রকাশ করেন ১৯০৯ সালে। পরে বাংলায় প্রকাশ করে উদ্বোধন কার্যালয়। এটি "স্বামী বিবেকানন্দের বাণী ও রচনা" বইয়ের চতুর্থ খণ্ডে সংকলিত।
পেত্রা কেভিতোভা

পেত্রা কেভিতোভা (; ; জন্ম: ৮ মার্চ, ১৯৯০) চেকোস্লোভাকিয়ার বিলোভিচ এলাকায় জন্মগ্রহণকারী বিশিষ্ট পেশাদার প্রমিলা টেনিস খেলোয়াড়। বামহাতের শক্তিশালী শট ও বিচিত্রভঙ্গীমায় খেলার জন্য টেনিস ক্রীড়াঙ্গনে পরিচিত হয়ে আছেন। ৬ জুন, ২০১৬ তারিখে ঘোষিত র‌্যাঙ্কিংয়ে তার অবস্থান একাদশ।
"জিরি কেভিতা" ও "পাভলা কেভিতোভা" দম্পতির সন্তান পেত্রা কেভিতোভা তৎকালীন চেকোস্লোভাকিয়ায় (বর্তমান চেক প্রজাতন্ত্র) জন্মগ্রহণ করেন। বাবার মাধ্যমে তার টেনিসে হাতেখড়ি। শৈশবে তিনি আমেরিকান টেনিস খেলোয়াড় মার্টিনা নাভ্রাতিলোভা’র একনিষ্ঠ সমর্থক ছিলেন। নিজ শহর ফুলনেকে ১৬ বছর বয়সে প্রশিক্ষণ নেন। একজন ইন্সট্রাক্টরের পরামর্শক্রমে পেশাদার টেনিসে নাম লেখান পেত্রা।
সমগ্র খেলোয়াড়ী জীবনে এ পর্যন্ত তিনি এগারোবার টেনিসের একক শিরোপা জয়লাভ করেছেন। ২০১১ সালের উইম্বলডন চ্যাম্পিয়নশিপ ও ডব্লিউটিএ ট্যুর চ্যাম্পিয়নশীপের এককের শিরোপা জয় করেন যথাক্রমে মারিয়া শারাপোভা ও ভিক্টোরিয়া আজারেঙ্কাকে হারিয়ে। এরফলে তিনি ১৯৯০-এর দশকে জন্মগ্রহণকারী যে-কোন লিঙ্গের গ্র্যান্ড স্ল্যাম বিজয়ী প্রথম বিজয়ী এবং ডব্লিউটিএ চ্যাম্পিয়নশীপের তৃতীয় খেলোয়াড়, যিনি প্রথম প্রচেষ্টাতেই সফলকাম হয়েছেন।
উইম্বলডন জয়ের মাধ্যমে তিনি তার প্রথম গ্র্যান্ড স্ল্যাম শিরোপা জয় করেন। তিনি এ প্রতিযোগিতায় অষ্টম বাছাই ছিলেন। আলেক্সা গ্ল্যাচ, অ্যান কিওথাভং, ২৯তম বাছাই রবার্তা ভিঞ্চি, ৩২তম বাছাই স্ভেতানা পিরনকোভা ও চতুর্থ বাছাই ভিক্টোরিয়া আজারেঙ্কাক হারিয়ে চূড়ান্ত খেলায় অবতীর্ণ হন। ৫ম বাছাই মারিয়া শারাপোভাকে সরাসরি সেটে হারিয়ে উইম্বলডন শিরোপা জয় করেন। ১৯৯০ সালে মার্টিনা নাভ্রাতিলোভা’র পর প্রথম বাহাতি খেলোয়াড় যিনি কোন একক শিরোপা জয় করেছেন। এছাড়াও ১৯৯৮ সালে ইয়ানা নোভোতনা’র উইম্বলডন জয়ের পর প্রথম চেক খেলোয়াড় হিসেবে কোন গ্র্যান্ড স্ল্যাম এককের শিরোপা লাভ করেছেন।
এছাড়াও ২০১২ সালের অস্ট্রেলিয়ান ওপেন এবং ফ্রেঞ্চ ওপেনের সেমি-ফাইনালে অবতীর্ণ হলেও উভয় প্রতিযোগিতাতেই মারিয়া শারাপোভা’র কাছে পরাভূত হয়েছিলেন।
২ অক্টোবর, ২০১১ তারিখে তিনি খেলোয়াড়ী জীবনের সর্বোচ্চ সাফল্য হিসেবে প্রমিলা টেনিস র‌্যাঙ্কিং প্রথায় বিশ্বের ২নং খেলোয়াড় ছিলেন। বর্তমানে তার ব্যবহৃত খেলোয়াড়ী পোশাক সরবরাহের দায়িত্বে রয়েছে নাইকি।
রবার্ট দ্য ডল

রবার্ট, এছাড়া রবার্ট দ্য ডল বা ভূতুড়ে পুতুল নামেও পরিচিত; হলো একটি পুতুল যার মালিক ছিলেন "কি ওয়েস্ট" দ্বীপের চিত্রশিল্পী এবং লেখক রবার্ট ইউজিন অটো। পুতুলটি প্রেতাত্মা দ্বারা আবিষ্ট হওয়ার অভিযোগ রয়েছে ও এটির একধরনের ভয়াল খ্যাতি রয়েছে। বর্তমানে পুতুলটি কি ওয়েস্ট ফ্লোরিডা মার্টেল্লো যাদুঘরে রয়েছে।
১৯০৬ সালে বাহামার একজন চাকর ইউজিনকে পুতুলটি উপহার হিসেবে দিয়েছিল। কথিত রয়েছে বাহামার ঔ চাকরটি কালো জাদু ও ডাকিনীবিদ্যায় পরদর্শী ছিল এবং তার পরিবারের সাথে তার সম্পর্ক খুব ভালো ছিলো না। পরবর্তীতে ইউজিন পরিবার পুতুলটি বাড়িতে নিয়ে আসে এবং তারা অভিযোগ করেছিল পুতুলটির মাঝে ভৌতিক কোন ব্যাপার রয়েছে। ইউজিনের পিতা মাতা বলেছিলেন, তারা প্রায়ই ছোট ইউজিনকে পুতুলটির সাথে কথা বলতে শুনত এবং পুতুলটিও কথার উত্তর দিত। যদিও তারা প্রথমে মনে করত যে ইউজিন পুতুলের হয়ে কণ্ঠ পরিবর্তন করে উত্তর দিয়ে দিত কিন্তু পরবর্তীতে তারা বিশ্বাস করতে শুরু করে পুতুলটিও কথা বলতে পারে।
প্রতিবেশীরা অভিযোগ করতেন ইউজিনের পরিবার যখন বাইরে থাকতো তখন তারা পুতুলটিকে ঘরের এক জানালা থেকে আরেক জানালায় স্থান পরিবর্তন করতে দেখতো। অটো পরিবার শপথ করে বলতেন তারা পুতুলটিকে মাঝে মাঝে ভৌতিক হাসি দিতে শুনত এবং এক ঘর থেকে অপর ঘরে আবছা আলো ছায়া দেখতে পেত। মাঝে মাঝে রাতে ইউজিনের ঘর থেকে চিৎকার শুনত এবং ঘরে প্রবেশ করে দেখত সকল আসবাবপত্র এলোমেলো এবং ইউজিন এক কোণায় বসে আছে এবং বলছে, “রবার্ট এমনটি করেছে”।
১৯৭৪ সালে ইউজিন মারা যাওয়ার পর বাড়িটি বিক্রি হয়ে যায় এবং পরিবার নতুন একটি বাড়িতে স্থানান্তরিত হয়। নতুন পরিবারে একটি ১০ বছরের মেয়ে ছিল। কিংবদন্তি অনুসারে, কিছু দিনের মধ্যেই মেয়েটিও চিৎকার করতে শুরু করে এবং অভিযোগ করে রবার্ট সাড়া ঘরে ঘুরে বেড়ায়। প্রায় ত্রিশ বছর পর মেয়েটি এক সাক্ষাতকারে দাবি করে পুতুলটি জীবীত এবং তাকে হত্যা করতে চায়।
পুতুলটিকে যাদুঘরে রাখার পর যাদুঘরের কর্মীরা দাবি করেন, পুতুলটি স্থান পাওয়ার পর থেকে যাদুঘরে অনেক অদ্ভুত ঘটনা ঘটেছে। ২০০৮ সালের মে মাসে ফ্লোরিডার ক্লিয়ারওয়াটারে অনুষ্ঠিত এক প্যারানরমাল কনভেনসনে পুতুলটিকে হাজির করা হয়েছিল। এটিই পুতুলটির জন্য এর আবির্ভাবের সময় থেকে এখন পর্যন্ত (২০০৮ সালের হিসাবমতে ১০৪ বছর) কি ওয়েস্টের বাইরে আসা।
চিপ চাপ নদী

চিপ চাপ নদী চীনের জিনজিয়াং ও ভারতের জম্মু ও কাশ্মীর রাজ্যের ওপর দিয়ে প্রবাহিত শ্যোক নদীর একটি উপনদী।
চিপ চাপ নদী চীনের জিনজিয়াং অঞ্চলের দক্ষিণ থেকে ভারতের জম্মু ও কাশ্মীর রাজ্যে প্রবেশ করে সিন্ধু নদের উপনদী শ্যোক নদীতে মিলিত হয়। 
চিপ চাপ নদী উপত্যকার উপরের দিকের অংশ চীনের অধিকৃত ও ভারতের দাবীকৃত আকসাই চিন অঞ্চলে অবস্থিত। ১৯৬১ খ্রিষ্টাব্দের মে মাসে চীনের সেনাবাহিনী চিপ চাপ নদীর তীরে সেনা ছাউনি তৈরী করে। ১৯৬১ খ্রিষ্টাব্দের নভেম্বর মাসে ভারতীয় ও চীনের সেনাবাহিনী এই অঞ্চলে যুদ্ধে লিপ্ত হয়, এবং চীনের প্রচুর সৈন্য নিহত হলে তাঁদের সৈন্যবাহিনী পিছু হটে। ১৯৬২ খ্রিষ্টাব্দে ভারত-চীন যুদ্ধ শুরু হলে চীন পুনরায় এই অঞ্চল দখল করে নেয়।
গালওয়ান নদী

গালওয়ান নদী চীনের জিনজিয়াং ও ভারতের জম্মু ও কাশ্মীর রাজ্যের ওপর দিয়ে প্রবাহিত শ্যোক নদীর একটি উপনদী। লেহর বাসিন্দা গোলাম রসুল গালওয়ান এর নামে এই নদীর নামকরণ করা হয়েছে। হরিশ কাপাডিয়া বলেছেন যে এটি বিরল দৃষ্টান্তগুলির মধ্যে একটি যেখানে একটি প্রধান ভৌগোলিক স্থান একটি স্থানীয় অভিযাত্রীর নামে রাখা হয়েছে।
গালওয়ান নদী (দৈর্ঘ্য ৮০ কিলোমিটার) চীনের জিনজিয়াং অঞ্চলের সামজুংলিং থেকে উৎপত্তি লাভ করে পশ্চিম দিকে প্রবাহিত হয়ে ভারতের জম্মু ও কাশ্মীর রাজ্যে প্রবেশ করে সিন্ধু নদের উপনদী শ্যোক নদীতে স্থানাঙ্কে মিলিত হয়।
নদীর দৈর্ঘ্য প্রায় ১০০ কিলোমিটার এবং খরস্রোতা।
গালওয়ান নদী উপত্যকার উপরের দিকের অংশ ১৯৫৯ খ্রিষ্টাব্দ থেকে চীনের অধিকৃত ও ভারতের দাবীকৃত আকসাই চিন অঞ্চলে অবস্থিত। ১৯৬২ খ্রিষ্টাব্দে ভারত এই অঞ্চলে সেনা ছাউনি বানালেও ভারত-চীন যুদ্ধ শুরু হলে চীন এই অঞ্চল দখল করে নেয়। 
গালওয়ান নদী চীনের ১৯৫৬ সালের দাবি রেখার পশ্চিমে আকসাই চিনে। ১৯৬০ সালে চীন আরো পশ্চিমে অগ্রসর হয় এবং শ্যোক নদী উপত্যকায় চলে আসে।
মার্খা নদী

মার্খা নদী ভারতের জম্মু ও কাশ্মীর রাজ্যের ওপর দিয়ে প্রবাহিত জাংস্কার নদীর একটি উপনদী।
মার্খা নদী ভারতের জম্মু ও কাশ্মীর রাজ্যের লাদাখ অঞ্চলের একটি নদী। এই নদী কাং ইয়াৎজে পর্বতের নিকট দিয়ে ও স্তোক কাংরি পর্বতের দক্ষিণ দিক থেকে প্রবাহিত হয়ে সিন্ধু নদের উপনদী জাংস্কার নদীতে মিলিত হয়।
মার্খা নদী উপত্যকা লাদাখ অঞ্চলের একটি জনপ্রিয় ট্রেকিং অঞ্চল। পশ্চিমদিক থেকে স্পিতুকের নিকটে সমুদ্রপৃষ্ঠ থেকে ৪৯৮০ মিটার উচ্চতায় স্থানাঙ্কে অবস্থিত গান্ডা গিরিবর্ত্ম হয়ে অথবা পূর্ব দিক থেকে হেমিসের নিকটে গোংমারু গিরিবর্ত্ম হয়ে এই নদী উপত্যকায় যাওয়া যায়।
কাং ইয়াৎজে

কাং ইয়াৎজে (উচ্চতা ) ভারতের লাদাখ অঞ্চলে অবস্থিত একটি পর্বত।
কাং ইয়াৎজে ভারতের জম্মু ও কাশ্মীর রাজ্যের লাদাখ অঞ্চলে মার্খা নদী উপত্যকার শেষ প্রান্তে স্থানাঙ্কে অবস্থিত হিমালয় পর্বতমালার একটি পর্বত। 
এই পর্বতের দুইটি শৃঙ্গ বর্তমান। পশ্চিমদিকের কাং ইয়াৎজে ২ শৃঙ্গটির উচ্চতা ৬২০০ মিটার। কাং ইয়াৎজে ২ পর্বতারোহণ করা সহজ বলে এই শৃঙ্গে বহুবার আরোহণ অভিযান হয়েছে। পূর্বদিকের কাং ইয়াৎজে ১ পর্বতশৃঙ্গটি ছুরির ধারের মতো সরু শৈলশিরা ধরে অপেক্ষাকৃত দুর্গম পথে আরোহণ করতে হয় বলে এই শৃঙ্গে অপেক্ষাকৃত কমবার আরোহণ হয়েছে। .
খ্রিষ্টানগণ ভারতের জন্য কি করিতে পারেন?

খ্রিষ্টানগণ ভারতের জন্য কি করিতে পারেন? (মূল ইংরেজিতে: রিলিজিয়ন নট দ্য ক্রাইং নিড অফ ইন্ডিয়া) হল বিশ্বধর্ম মহাসভায় স্বামী বিবেকানন্দের দেওয়া একটি বক্তৃতা। বক্তৃতাটি ১৮৯৩ সালের ২০ সেপ্টেম্বর দেওয়া হয়। এই বক্তৃতায় বিবেকানন্দ গরিব ভারতীয়দের দারিদ্র দূরীকরণে খ্রিস্টানদের অনীহার কথা প্রকাশ করে তাদের নিন্দা করেন। তিনি বলেন, ভারতবাসীদের ধর্মশিক্ষার প্রয়োজন নেই। কারণ, প্রাচ্যে ধর্মের অভাব নেই। কিন্তু তাদের দুর্ভিক্ষ ও অন্যান্য সময়ে খাদ্যের অভাব ঘটে। সেই অভাব না মেটানোর জন্য তিনি খ্রিস্টান ধর্মপ্রচারকদের সমালোচনা করেন।
১৮৯৩ সালে বিশ্বধর্ম মহাসভায় (শিকাগো, ১১-২৭ সেপ্টেম্বর) স্বামী বিবেকানন্দ ভারত ও হিন্দুধর্মের প্রতিনিধিত্ব করেন। এই অনুষ্ঠানটি ছিল প্রাচ্য ও পাশ্চাত্যের ধর্মগুলির প্রথম সম্মিলিত সভা। ১১ সেপ্টেম্বরের উদ্বোধনী ভাষণটি ছিল সাধারণ ভাষণ। তাতে কোনো ধর্মের স্বপক্ষে বা বিপক্ষে কিছু বলা হয়নি। এরপর ১৫, ১৮ ও ২০ সেপ্টেম্বর বিবেকানন্দ বিভিন্ন ধর্মীয় বিষয় নিয়ে আলোচনা করেন।
১৯ সেপ্টেম্বর বিবেকানন্দ তার ভাষণে খ্রিস্টানদের কিছু সমালোচনা করেছিলেন। পরদিন তিনি একটি তাৎক্ষণিক বক্তৃতা দিতে শুরু করেন। চীনে কর্মরত ধর্মপ্রচারক অধ্যাপক আইজ্যাক টি. হেডল্যান্ড "রিলিজিয়ন ইন পিকিং" নামে একটি রচনা পড়ে শুনিয়েছিলেন। এই রচনার প্রত্যুত্তরে বিবেকানন্দ বলেন যে, চীনের দারিদ্র একটি প্রধান সমস্যা। তাই সেখানে স্থানীয় বাসিন্দাদের ধর্মান্তরিত করার বদলে সেখানে দারিদ্র দূরীকরণে মনোযোগ দেওয়াই ধর্মপ্রচারকদের প্রধান কর্তব্য। এই ভাষণেই বিবেকানন্দ বলেছিলেন, "ধর্ম ভারতের প্রধান প্রয়োজন নয়।" বিবেকানন্দ খ্রিস্টধর্মকে প্রত্যক্ষভাবে আক্রমণ করেননি। শুধু ভারতে ধর্মপ্রচারকদের কার্যপ্রণালীকে করেছিলেন। ভাষণটি ছিল মহাসভায় তার চতুর্থ ভাষণ। এই দিন বিবেকানন্দের ভাষণ দেওয়ার কথা ছিল না। হেডল্যান্ডের ভাষণের পর মহাসভার অধ্যক্ষ ড. মমেরি বলেন যে, পরবর্তী বক্তা অনুপস্থিত। উপস্থিত শ্রোতারা বিবেকানন্দে উপস্থিত দেখে তাঁকেই ভাষণ দিতে অনুরোধ করেন। বিবেকানন্দ রাজি হন এবং ভাষণ দেন।
তার বক্তব্যের প্রধান উপজীব্য ছিল এই যে খ্রিস্টানরা ভারতীয়দের দারিদ্রের প্রতি উদাসীন। তিনি বলেন, ধর্মপ্রচারকদের ভাষণ বা আরো গির্জাঘরে ভারতের কোনো প্রয়োজন নেই। কারণ প্রাচ্যে অনেক ধর্মমত প্রচলিত। ভারতে হাজার হাজার মানুষ অনাহারে মারা যায়, কিন্তু ধর্মপ্রচারকরা তাদের প্রতি উদাসীন। বিবেকানন্দ বলেন ক্ষুধার্ত মানুষদের ধর্মপ্রচারকরা "হিদেন" বলেন। তাদের খাদ্যের প্রয়োজন যা খ্রিস্টানরা তাদের দেয় না।
ক্ষুধার্ত ভারতীয়দের সাহায্য না করার জন্য বিবেকানন্দ খ্রিস্টানদের সমালোচনা করেন। তিনি বলেন, খাদ্যই ভারতবাসীর সবার আগে প্রয়োজন, ধর্ম নয়।
এই বক্তৃতাটিকে স্বামী বিবেকানন্দের একটি উল্লেখযোগ্য বক্তৃতা মনে করা হয়। ২১ সেপ্টেম্বর শিকাগো ইন্টার ওশেন-এ এই বক্তৃতার উপর একটি নিবন্ধ প্রকাশিত হয়। "দ্য কর্ম অফ ব্রাউন ফোক" বইয়ের লেখক বিজয় প্রসাদের মতে, মার্কিন যুক্তরাষ্ট্রের বাসিন্দারা ধর্মকেই ভারতীয় উপমহাদেশে একমাত্র রপ্তানিযোগ্য সামগ্রী মনে করেন দেখে ক্ষুব্ধ হয়ে বিবেকানন্দ এই ভাষণ দিয়েছিলেন।
অ্যালান অক্টোভিয়ান হিউম

অ্যালান অক্টোভিয়ান হিউম (জুন ৪,১৮২৯ – জুলাই ৩১, ১৯১২) ব্রিটিশ ভারতের একজন বেসামরিক কর্মকর্তা, রাজনৈতিক সংস্কারক এবং শখের পক্ষীবিদ ও উদ্যানতত্ত্ববিদ। তিনি ভারতীয় স্বাধীনতা আন্দোলনের অন্যতম প্রধান চাবিকাঠি ভারতীয় জাতীয় কংগ্রেসের প্রতিষ্ঠাতাদের মধ্যে একজন। ভারতের পক্ষীবিজ্ঞান ও প্রাকৃতিক ইতিহাসে তার অবদানের জন্য তাকে "ভারতীয় পক্ষীবিদ্যার জনক" আখ্যা দেওয়া হয়। অবশ্য এ বিষয়ে তার কর্তৃত্বপূর্ণ স্বভাবের জন্য তিনি যথেষ্ট সমালোচিত এবং তার সমালোচকদের কাছে তিনি "ভারতীয় পক্ষীবিদ্যার পোপ" নামে পরিচিত।
হিউমের জন্ম ইংল্যান্ডের কেন্টে, ১৮২৯ খ্রিষ্টাব্দে। তার পিতা জোসেফ হিউম ছিলেন একজন র‍্যাডিকেল সংসদ সদস্য। তিনি ইস্ট ইন্ডিয়া কোম্পানি কলেজ ও ইউনিভার্সিটি কলেজ হসপিটালে মেডিসিন ও সার্জারি বিষয়ে অধ্যয়ন করেন। ১৮৪৯ সালে তিনি ভারত গমন করেন এবং বেঙ্গল সিভিল সার্ভিসে যোগ দেন। বর্তমান উত্তর প্রদেশের (নর্থ-ওয়েস্টার্ন প্রভিন্স) ইতওয়াতে ছিল তার প্রথম কর্মক্ষেত্র। এছাড়া বেসামরিক কর্মকর্তা হিসেবে ১৮৪৯ থেকে ১৮৬৭ সাল পর্যন্ত জেলা কর্মকর্তা, ১৮৬৭ থেকে ১৮৭০ পর্যন্ত কেন্দ্রীয় বিভাগের প্রধান এবং ১৮৭০ থেকে ১৮৭৯ সাল পর্যন্ত সরকারি সচিব হিসেবে দায়িত্বপ্রাপ্ত ছিলেন।
ভারতে আগমনের মাত্র নয় বছর পর হিউম ১৮৫৭ সালের সিপাহি বিদ্রোহ প্রত্যক্ষ করেন। বিদ্রোহ দমনে তিনি বেশ কয়েকটি সেনা অভিযানে অংশগ্রহণ করেন এবং বিদ্রোহ দমনে তার সাফল্যের জন্য ১৮৬০ সালে তিনি "অর্ডার অফ দ্যা বাথ" পদকে ভূষিত হন। হিউমের কর্মস্থল ইতওয়া বিদ্রোহের অন্যতম কেন্দ্রবিন্দু মিরাটের বেশ কাছাকাছি হলেও প্রথম দিকে তিনি বেশ নিরাপদেই ছিলেন। পরবর্তীতে তিনি ছয় মাসের জন্য আগ্রা দুর্গে আশ্রয় নিতে বাধ্য হন। ১৮৫৮ সালে তিনি যখন পুনরায় দায়িত্ব গ্রহণ করেন, তখন একজন ভারতীয় কর্মকর্তা ছাড়া আর কেউই তার অণুগত ছিল না। তিনি অণুগত ভারতীয় সেনাদের নিয়ে ৬৫০ সদস্যবিশিষ্ট একটি আধাসামরিক বাহিনী গঠন করেন এবং তাদের নিয়ে কাজে নামেন। বিদ্রোহ দমনে ব্রিটিশদের অদক্ষতা এবং তাদের ‘ক্ষমা ও সহিষ্ণুতার নীতি’র ব্যাপক সমালোচনা করেন।
জেলা কর্মকর্তা হিসেবে দায়িত্বপালনকালে শুরুর দিকে তিনি অবৈতনিক প্রাথমিক শিক্ষা চালু করার চে্টা করেন। এছাড়া তিনি "লোকমিত্র" নামে স্থানীয় একটি পত্রিকা প্রকাশের উদ্যোগ নেন।
১৮৫৩ সালে তিনি মেরি অ্যান গ্রিন্ডালের সাথে বিবাহবন্ধনে আবদ্ধ হন।
লানাক গিরিপথ

লানাক গিরিপথ হিমালয় পর্বতশ্রেণীতে অবস্থিত গিরিপথ।
কোংকা গিরিপথ হিমালয় পর্বতশ্রেণীতে স্থানাঙ্কে সমুদ্রপৃষ্ঠ থেকে উচ্চতায় অবস্থিত।
ভারত লানাক গিরিপথকে চীনের সীমান্ত বলে দাবী করলেও চীন আরো পশ্চিমে স্থানাঙ্কে অবস্থিত কোংকা গিরিবর্ত্মকে সীমান্ত হিসেবে দাবী করে। ঊনবিংশ শতাব্দীর শেষ থেকে বিংশ শতাব্দীর শুরুর দিক পর্যন্ত বিভিন্ন ব্রিটিশ অভিযাত্রীদললানাক গিরিবর্ত্মকে ভারত ও তিব্বতের মধ্যে সূমান্ত বলে উল্লেখ করেছেন। ভারতীয়রা দাবী করেন যে, লানাক গিরিবর্ত্ম অঞ্চলে ১৯৫৮ খ্রিষ্টাব্দ পর্যন্ত ভারতীয় সেনাবাহিনী টহল দিত এবং সেখানে চীনের সেনাবাহিনী ছিল না। ১৯৫৯ খ্রিষ্টাব্দের অক্টোবর মাসে কোংকা গিরিবর্ত্ম ও লানাক গিরিবর্ত্ম এলাকায় সেনা ছাউনী বানানোর উদ্দেশ্যে সেন্ট্রাল রিজার্ভ পোলিস ফোর্সের জওয়ানেরা গেলে চীনের সেনাবাহিনী তাদের ওপর আক্রমণ করে তাদের হত্যা ও বন্দী করেন।
মুক্তি (স্বামী বিবেকানন্দের কবিতা)

মুক্তি (মূল ইংরেজিতে: "টু দ্য ফোর্থ অফ জুলাই""') হল স্বামী বিবেকানন্দের লেখা একটি ইংরেজি কবিতা। ১৮৯৮ সালের ৪ জুলাই মার্কিন যুক্তরাষ্ট্রের স্বাধীনতা দিবসের স্মরণে তিনি এই কবিতাটি রচনা করেন। ব্রহ্মচারী পূর্ণচৈতন্য "মুক্তি" শিরোনামে এটি বাংলায় অনুবাদ করেন।
এই কবিতায় বিবেকানন্দ স্বাধীনতার প্রশংসা করেছেন। কবিতার মধ্যে স্বাধীনতার প্রতি তীব্র আকাঙ্ক্ষা লক্ষিত হয়। ঘটনাচক্রে বিবেকানন্দও ১৯০২ সালের ৪ জুলাই মারা যান।
১৮৯৩ সালে বিবেকানন্দ বিশ্বধর্ম মহাসভায় ভারত ও হিন্দুধর্মের প্রতিনিধিত্ব করার জন্য মার্কিন যুক্তরাষ্ট্রে যান। মহাসভায় সাফল্য অর্জনের পর ১৮৯৩ থেকে ১৮৯৭ সাল পর্যন্ত তিনি যুক্তরাষ্ট্র ও ইংল্যান্ডের নানা স্থান ভ্রমণ করে ধর্ম ও বেদান্ত বিষয়ে অনেকগুলি বক্তৃতা দেন। ১৮৯৭ সালে তিনি ভারতে ফিরে আসেন। এরপর ১৮৯৭ থেকে ১৮৯৯ সাল পর্যন্ত ভারতের নানা স্থান ভ্রমণ করেন।
১৮৯৮ সালে তিনি কাশ্মীরে যান। সেখানে তিনি ডাল লেকের একটি হাউসবোটে ছিলেন। কাশ্মীরে কয়েকজন আমেরিকান ও ইংরেজ শিষ্যের সঙ্গে বাস করার সময় বিবেকানন্দ ৪ জুলাই এই কবিতাটি রচনা করেন। এই কবিতা রচনা ছিল মার্কিন যুক্তরাষ্ট্রের স্বাধীনতা দিবস উদযাপনের একটি অঙ্গ। সেই দিন প্রাতঃরাশের সময় তাঁকে এই কবিতাটি পড়ে শোনাতে অনুরোধ করা হয়েছিল।
এই কবিতায় আমেরিকার স্বাধীনতার প্রশংসা করা হয়েছে। এই কবিতায় বিবেকানন্দ "ফ্রিডম" ও "লিবার্টি" শব্দদুটি ব্যবহার করেছেন ভিন্নভাবে। এই কবিতাটি বিবেকানন্দের স্বাধীনতা-আকাঙ্ক্ষার পরিচায়ক। লেখক কেয়ারব্যানু কুপারের মতে, যদিও বিবেকানন্দ ৪ জুলাইকে উদ্দেশ্য করে কবিতাটি লিখেছেন, তবুও এই কবিতায় তাঁর মুখ্য উদ্দেশ্য ছিল একটি জাতীয় উৎসব ও তার চিরায়ত ধারণার বিমূর্ত ও মূর্ত ধারণাগুলির মিশ্র প্রকাশ।
কবিতায় বিবেকানন্দ বলেছেন, স্বাধীনতা অর্জনের দিকে কালো মেঘ সরে যায় ও নতুন দিন আসে। সেই আলোকোজ্জ্বল নতুন দিনের বিস্তারিত বর্ণনাও তিনি দিয়েছেন। শেষ পংক্তিতে তিনি পৃথিবীর প্রতিটি দেশ, নর ও নারীর স্বাধীনতা প্রার্থনা করেছেন।
ডিপ-থ্রোটিং

গভীর-কণ্ঠপ্রবেশ (ইংরেজি: "Deep-throating") এক ধরনের মানব যৌনাচার যাতে একজন পুরুষ তার উত্থিত লিঙ্গ তার সঙ্গীর মুখ গহ্বরের ভিতরে সম্পূর্ণ ঢুকিয়ে দেয় যাতে সেটা তার কণ্ঠনালীর ভেতর অনুপ্রবিষ্ট হয়ে পড়ে। এটা একধরনের মুখমৈথুন। সাধারাণত একজন মেয়ে (সমকামীদের ক্ষেত্রে একজন পুরুষ) তার পুরুষ সঙ্গীর উত্থিত লিঙ্গটি তার মুখ গহ্বরের গভীরে প্রবিষ্ট করে।
এ অবস্থায় নারী বা পুরুষ তার মুখগহ্বরকে কার্যত যোনী বা পায়ুর ন্যয় ব্যবহৃত হতে দেয়। উপর্যুপরি কণ্ঠপ্রবেশের মধ্য দিয়ে পুরুষ তার যৌনসঙ্গীর মুখাভ্যন্তরে যৌনাঙ্গ পরিচালনা করে বীর্যস্খলন করলেও করতে পারে। গভীর-কণ্ঠপ্রবেশের জন্য পুরুষের লিঙ্গ যথেষ্ট লম্বা হতে হয় যাতে তা লিঙ্গ গ্রহিতার কন্ঠনালী অবধি যেতে পারে। এই কাজে পুরুষরা যোনিতে লিঙ্গ প্রবেশ না করেও যৌন সুখ লাভ করে
গভীর-কণ্ঠপ্রবেশ এর জন্য দাতা (প্রবেশকারী) এবং গ্রহীতার উভয়ের অবস্থান জরুরী। এর জন্য গ্রহীতার মুখ ও গলা একই সরল রেখায় রাখতে হবে এবং নাক দিয়ে শ্বাস-প্রশ্বাস নিতে হবে। যে গভীর-কণ্ঠে প্রবেশ করবে তার অবস্থান হবে এমন যেন তার পেট থেকে কোনো ধাক্কা না আসে, লিঙ্গ পরিচালনা ঠিকভাবে করতে পারে এবং প্রয়োজনমত লিঙ্গ গলা থেকে বের করে নিতে আসতে পারে। "উপরের কিনার অবস্থানে" গভীর-কণ্ঠপ্রবেশ করানোর একটা প্রচলিত অবস্থান। এই অবস্থানে গ্রহীতা সঙ্গী চিত হয়ে তার মাথা বিছানার কিনারে ঝুলিয়ে শুয়ে পরে আর পুরুষ তার লিঙ্গ সঙ্গীর মুখ বরাবর রেখে সামান্য ঝুকে দাঁড়ায়। এ অবস্থানে পুরুষের কাছে নিয়ন্ত্রণ থাকে।
গভীর-কণ্ঠপ্রবেশের আরেক ধরনের অবস্থান রয়েছে, যেখানে গ্রহীতা পুরুষের বুকের উপর এমনভাবে বসে যেন তার পুরুষসঙ্গীর লিঙ্গ গ্রহীতার মুখের সামনে থাকে এবং সে তার সুবিধামত মুখ উপর নিচ করে সঙ্গীকে যৌনানন্দ দিয়ে থাকে। এ অবস্থায় গ্রহীতা নিয়ন্ত্রকের ভূমিকা পালন করে।
জাতীয় মহাসড়ক ২১৯ (চীন)

জাতীয় মহাসড়ক ২১৯ চীনের দক্ষিণ পশ্চিম দিকে জিনজিয়াং প্রদেশের ইয়েচেং থেকে তিব্বতের ল্হাৎসে শহরকে সংযোগকারী জাতীয় সড়ক।
২১৯ নং জাতীয় সড়ক চীনের দক্ষিণ পশ্চিম দিকে জিনজিয়াং প্রদেশের ইয়েচেং থেকে তিব্বতের ল্হাৎসে শহরকে সংযোগ করে। ২,০৮৬ কিলোমিটার দৈর্ঘ্য বিশিষ্ট এই রাস্তা বিতর্কিত আকসাই চিনের ওপর দিয়ে গেছে। এই অঞ্চল চীনের অধিকারে থাকলেও ভারত দাবী করে
এই জাতীয় সড়কের নির্মাণ ১৯৫১ খ্রিষ্টাব্দে শুরু হয় , ১৯৫২ খ্রিষ্টাব্দের ডিসেম্বর মাসে জিনজিয়াং থেকে আমতোগার পর্যন্ত এবং ১৯৫৩ খ্রিষ্টাব্দে রুদোগ পর্যন্ত জীপ চালানোর মতো রাস্তা তৈরী হয়। ১৯৫৬ খ্রিষ্টাব্দের জুন মাসের মধ্যে হোতিয়েন থেকে কার্নাং পর্যন্ত এবং জুলাই মাসে জিনজিয়াং থেকে গার্তোক পর্যন্ত রাস্তা তৈরী হয়ে যায়। ১৯৫৭ খ্রিষ্টাব্দের মার্চ মাসে চীন এই সড়ক নির্মাণ সম্বন্ধে ঘোষণা করে এবং ঐ বছর ৬ই অক্টোবর জিনজিয়াং থেকে গার্তোক পর্যন্ত রাস্তার আনুষ্ঠানিক উদ্বোধন হয়। 
আকসাই চিন অঞ্চলের ওপর দিয়ে নির্মিত এই সড়কের কথা আনুষ্ঠানিক ভাবে ভারত সরকার ১৯৫৭ খ্রিষ্টাব্দ পর্যন্ত জানতে পারেনি। ১৯৫৭ খ্রিষ্টাব্দের সেপ্টেম্বর মাসে চীনে অবস্থিত ভারতীয় দূতাবাস এই সংক্রান্ত তথ্য ভারত সরকারকে জানালে ভারত সরকার দুইটি টহলদার বাহিনীকে আকসাই চীন অঞ্চলের ওপর নির্মিত রাস্তার ব্যাপারে সত্যতা অনুসন্ধানের জন্য পাঠায়। ভারতীয় সেনাবাহিনীর দলটি হট স্প্রিংস থেকে শামুল লুংপা, দেহরা কম্পাস, সিংলুং হয়ে হাজী লঙ্গরের দিকে রওনা দেয় এবং চীন তাদের বন্দী করে। ভারত তিব্বত সীমান্ত পুলিশের অপর একটি দল শামুল লুংপা থেকে সারিগ জিলগানাং কোল হ্রদের দিকে যাত্রা করে চীনের সেনাবাহিনীর যাতায়াতের চিহ্নের প্রমাণ পান ও চীনের সেনাবাহিনী আলোকচিত্র তুলে আকসাই চিন অঞ্চলে চীনের সেনাসমাবেশের প্রমাণ নিয়ে আসেন। ভারত সরকার এই ব্যাপারে আনুষ্ঠানিকভাবে প্রতিবাদ করে ভারতীয় সেনাবাহিনীর জওয়ানদের মুক্তির দাবী করলে চীন কারাকোরাম গিরিবর্ত্মের নিকটে তাদের মুক্তি দেয়, কিন্তু আকসাই চিন অঞ্চলের ওপর দিয়ে নির্মিত সড়কের ব্যাপারে ভারতের প্রতিবাদ শারিজ করে দেয়। ১৯৬২ খ্রিষ্টাব্দে ভারত-চীন যুদ্ধ শুরু হলে চীন এই সড়কের ওপর দিয়ে যুদ্ধক্ষত্রে সরাসরি সৈন্য ও সরঞ্জাম পাঠায়।
রিচার্ড বোল্ডার শার্প

রিচার্ড বোল্ডার শার্প (নভেম্বর ২২, ১৮৪৭ - ডিসেম্বর ২৫, ১৯০৯) একজন ইংরেজ প্রাণিবিজ্ঞানী ও পক্ষীবিদ।
শার্প ১৮৪৭ সালে লন্ডনে জন্মগ্রহণ করেন। তিনি ব্রাইটন কলেজ, দ্যা কিংস স্কুল ও লাফবরো গ্রামার স্কুলে পড়াশোনা করেন। ১৬ বছর বয়সে লন্ডনে স্মিথ অ্যান্ড সন্স কোম্পানিতে তিনি চাকরি পান। ১৮৬৪ সালে পক্ষীবিজ্ঞান বিষয়ক তার প্রথম রচনা প্রকাশিত হয় "মনোগ্রাফ অব দ্যা কিংফিশার্স" (১৮৬৮–৭১) নামে।
১৮৬৭ সালে লন্ডনের জুলজিক্যাল সোসাইটিতে লাইব্রেরিয়ান হিসেবে শার্প কাজ করার সুযোগ পান। ১৮৭২ সালে জর্জ রবার্ট গ্রে'র মৃত্যুর পর ব্রিটিশ মিউজিয়ামে প্রাণিবিদ্যা বিভাগে তিনি সিনিয়র সহকারী হিসেবে যোগ দেন এবং পরবর্তীতে বিভাগের সকল পক্ষী-নমুনার দায়িত্ব তার উপর এসে বর্তায়। তারপর ১৮৯৫ সালে সেখানকার অ্যাসিস্টেন্ট কিপার হিসেবে তার পদোন্নতি হয় এবং নিউমোনিয়া মারা যাওয়ার আগে আমৃত্যু তিনি সে পদে অধিষ্ঠিত ছিলেন।
স্পাংগুর হ্রদ

স্পাংগুর হ্রদ () ভারত-চীন সীমান্তে হিমালয়ের এক হ্রদ ।
স্পাংগুর হ্রদ ভারত-চীন সীমান্তে স্পাংগুর গিরিবর্ত্মের পূর্বে ও প্যাঙ্গং হ্রদের দক্ষিণে স্থানাঙ্কে সমুদ্রপৃষ্ঠ থেকে উচ্চতায় এলাকা জুড়ে অবস্থিত।
১৯৫৯ খ্রিষ্টাব্দে চীন এই অঞ্চলে সেনা ছাউনি বানায়। ১৯৬২ খ্রিষ্টাব্দে ভারত-চীন যুদ্ধ হলে চীনের সেনাবাহিনী নভেম্বর মাসে চারটি ভারতীয় সেনা ছাউনি দখল করে নেয়।